Tisztelt Polgármester Úr, tisztelt képviselő testület!

Tájékoztató az egyeki belgyógyászati szakellátás működéséről.

Az egyeki belgyógyászati szakrendelés 2011 óta működik változatlan formában.

2011 óta 4200 beteget láttunk el. Az év eddigi időszakában 530 beteg kereste fel a rendelést. Heti 3 óra rendelési időnk van. A rendelés időpontja keddi napokon 13-16 óra. A rendelés előjegyzés alapján történik, így elkerülhető az esetleges zsúfoltság és várakozás.

A tapasztalat alapján a betegek a rendeléssel meg vannak elégedve. A rendelés területi ellátási kötelezettséghez nem kötött, így a betegeket bárhonnan tudjuk fogadni.

A rendelésen, a többi szakrendelőhöz hasonlóan az Ixnet programot használjuk, amelynek előnye, hogy az ESZT-vel a korábbi adatok visszakereshetők, illetve más szakrendelés dokumentumait meg tudjuk tekinteni.

A szakrendelésen változatlanul lehetőség van a fizikális vizsgálatokon kívül EKG, ABPM, vércukor vizsgálatokra kalibrált hangvilla vizsgálatra, diétás tanácsadásra. Lehetőség van bizonyos gyógyszer beállításokra, illetve javaslat kiadására,illetve labor diagnosztikára. Recept írásra viszont jelenleg csak kézzel van lehetőségünk.

A rendelés sajátsága, hogy többnyire a háziorvosi szakrendelőben történik a betegek vizsgálata,mivel nincs értelme a műszereket átvinni, hiszen itt minden rendelkezésre áll. A szakrendelő helyiségében főképp az adminisztrációt végezzük. Jó hír, hogy a helyiség légkondícionálóval ellátott, ez a személyzet és a betegek számára is kedvezőbb.

A szakrendeléssel remélem,hogy sikerült javítani a község betegellátási helyzetén!

Tisztelettel: Dr.Juhász Péter

belgyógyász adjunktus

Egyek:2020 október 20.