**Beszámoló**

**A**

**Szent János Katolikus Általános Iskola**

**2019-2020. tanév**

**éves munkájáról**

# 

# HELYZETELEMZÉS

## Statisztikai mutatók elemzése

A tanulók lakhelye:

|  |  |
| --- | --- |
| Egyek | 302 |
| Egyek-Telekháza | 22 |
| Egyek-Félhalom | 4 |
| Ohat-Pusztakócs | 3 |

|  |  |
| --- | --- |
| Tanulói létszám összesen: | 333 |
| Alsó tagozat: | 148 |
| Felső tagozat: | 185 |

|  |  |
| --- | --- |
| HHH Tanuló | 104 |
| HH Tanuló | 75 |
| Tanuló | 154 |

**SNI tanulók:** 17fő

**BTMN tanulók:** 69fő

**Magántanulók:** 9fő

Hiányzások

Igazolt hiányzás I. félév: **17 266** óra,ebből felső tagozat: **11 477** óra  
Igazolt hiányzás II. félév: **11 457** óra,ebből felső tagozat: **7 458** óra  
Igazolt hiányzás összesen: **28 723** óra,ebből felső tagozat: **18 935** óra

Igazolatlan hiányzás I. félév: **604** óra, ebből felső tagozat: **566** óra  
Igazolatlan hiányzás II. félév: **455** óra, ebből felső tagozat: **410** óra  
Igazolatlan hiányzás összesen: **1 059** óra, ebből felső tagozat:  **976** óra

Iskola hiányzása I. félév: **17 870** óra, **53,66** óra/fő  
Iskola hiányzása II. félév: 11 **912** óra, **35,77** óra/fő  
Iskola hiányzása összesen: **29 782** óra,  **89,43** óra/fő

Alsó tagozat I. félév: **5 827** óra, **39,11** óra/fő  
Alsó tagozat II. félév:  **4 044** óra, **27,32** óra/fő

Felső tagozat I. félév: **12 043** óra, **65,45** óra/fő  
Felső tagozat II. félév:  **7 868** óra, **42,53** óra/fő

Nyelvoktatás

|  |  |  |  |
| --- | --- | --- | --- |
| **Nyelvoktatási forma** | **Létszám** | **Intézményi tanulólétszám %-a** | **Tantárgyi átlag** |
| angol | 218 | 65,47% | 3,08 |
| emelt óraszámú angol | 79 | 23,72% | 3,66 |

Angol tehetséggondozás a 6-7-8. évfolyamon.

### Hitoktatás

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | **1.** | **2.** | **3.** | **4.** | **5.** | **6.** | **7.** | **8.** | **össz.** |
| **Római katolikus** | 48 | 36 | 29 | 33 | 45 | 41 | 30 | 41 | **303** |
| **Református** | 0 | 0 | 0 | 0 | 0 | 0 | 2 | 0 | **2** |
| **Erkölcstan** | 0 | 0 | 0 | 0 | 0 | 0 | 0 | 14 | **14** |

## Tárgyi, gazdasági feltételek; munkakörülmények

Az intézmény pályázati forrásból, illetve önerőből beszerzésre került tárgyi eszközei megfelelnek a korszerű tanítás-tanulás folyamatának támogatásara.

## Fejlesztések, felújítások

Az EFOP-3.2.3-17 Digitális környezet fejlesztésével, az idén már a 7-8. évfolyamon került bevezetésre a módszertani megújulás és új IKT eszközök tanórai alkalmazása.

# PEDAGÓGIAI, SZAKMAI TEVÉKENYSÉG


## Az elmúlt tanév értékeléséből adódó feladatok végrehajtása

Az elmúlt tanévek elemzése, értékelés során a magas hiányzási átlag és tanulóink magatartási helyzetéből illetve a kompetenciamérés területein adódtak problémák. Feladatunk, hogy tervszerűen és fokozatosan javítsuk mind három területet. A magas hiányzási átlag és a magatartási problémák javulását, az iskolai szociális segítő tevékenységgel való hatékony együttműködésben látjuk.

A matematika és szövegértés kompetencia fejlesztése területén, az eredmények javítása érdekében, felzárkóztató foglalkozások lettek beépítve a tantárgyfelosztásba.

### Országos Kompetenciamérés eredményeinek elemzése

A CSH index tükrében elvárt Országos kompetenciamérésen elért eredményeink még mindig gyengébbek a hasonló és az országos általános iskolák átlageredményétől, de az eddigi kompetenciaméréseken elért eredményeinkhez képest javulás tapasztalható.



**Matematika**

6. évfolyam: a 2018. évhez viszonyítva **<** **8** képességpont emelkedés *(0,6% emelkedés)*

8. évfolyam: a 2018. évhez viszonyítva **>** **26** képességpont csökkenés *(-1,87% csökkenés)*

**Szövegértés**

6. évfolyam: a 2018. évhez viszonyítva **<** **71** képességpont emelkedés *(5,43% emelkedés)*

8. évfolyam: a 2018. évhez viszonyítva **>** **26** képességpont csökkenés *(-1,82% csökkenés)*


Matematika 6. évfolyam

### Idegen nyelvi mérés eredményeinek elemzése


*A 2020. május 20-ára meghirdetett Írásbeli idegen nyelvi mérés a járványhelyzetre való tekintettel elmaradt.*

## Tanulmányi eredmények elemzése, értékelése

DIFER index:



Osztályátlag: 88%



Osztályátlag: 76%

**Magatartás, szorgalom és tanulmányi helyzet:**

|  |  |  |  |
| --- | --- | --- | --- |
| **Osztály** | **Magatartás** | **Szorgalom** | **Tanulmány** |
| 1,a | 4,84 | 4,48 | szöveges érékelés |
| 1.b | 4,65 | 4,45 | szöveges érékelés |
| 2.a | 4,24 | 3,94 | 3,97 |
| 2.b | 4,56 | 4,17 | 4,28 |
| 3.a | 4,06 | 3,63 | 3,92 |
| 3.b | 4,15 | 4,00 | 3,57 |
| 4.a | 4,21 | 4,00 | 3,82 |
| 4.b | 4,37 | 4,26 | 4,02 |
| 5.a | 4,13 | 3,52 | 3,46 |
| 5.b | 3,87 | 3,35 | 3,39 |
| 6.a | 4,45 | 4,35 | 4,25 |
| 6.b | 3,52 | 3,33 | 2,93 |
| 7.a | 4,78 | 3,72 | 4,08 |
| 7.b | 3,29 | 2,50 | 2,39 |
| 8.a | 4,90 | 4,48 | 4,32 |
| 8.b | 3,69 | 3,06 | 2,47 |
| 8.c | 3,67 | 3,22 | 2,84 |
| **Iskola** | **4,20** | **3,79** | **3,50** |

**Az előző és az idei év végi eredmények tantárgyankénti összehasonlítása:**

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Osztály**  **Tantárgy** | **1.a** | | **1.b** | | **2.a** | | **2.b** | | **3.a** | | **3.b** | | **4.a** | | **4.b** | |
| **2019.** | **2020.** | **2019.** | **2020.** | **2019.** | **2020.** | **2019.** | **2020.** | **2019.** | **2020.** | **2019.** | **2020.** | **2019.** | **2020.** | **2019.** | **2020.** |
| **Magyar** | - | - | - | - | - | 3,56 | - | 4,17 | 4,00 | 3,86 | 3.66 | 3,38 | 3,38 | 3,50 | 3.66 | 3,68 |
| **Angol** | - | - | - | - | - | - | - | - | - | - | - | - | - | 3,57 | - | 3,10 |
| **Matematika** | - | - | - | - | - | 3,25 | - | 4,17 | 4,00 | 3,26 | 3.33 | 3,23 | 2,92 | 3,21 | 3.33 | 3,57 |
| **Környezetismeret** | - | - | - | - | - | 3,75 | - | 4,00 | 4,12 | 4,25 | 3.33 | 3,30 | 3,53 | 3,42 | 3.33 | 3,68 |
| **Ének** | - | - | - | - | - | 4,68 | - | 4.94 | 4,43 | 4,31 | 4.83 | 3,84 | 4,30 | 4,21 | 4.83 | 4,73 |
| **Rajz** | - | - | - | - | - | 3,87 | - | 4,38 | 4,18 | 3,56 | 4,25 | 3,38 | 4,30 | 4,28 | 4,25 | 4,57 |
| **Technika** | - | - | - | - | - | 4,18 | - | 4,28 | 4,12 | 3,50 | 4.42 | 3,84 | 4,23 | 4,07 | 4.42 | 4,63 |
| **Testnevelés** | - | - | - | - | - | 4,87 | - | 4,17 | 4,81 | 4,25 | 4.83 | 4,00 | 4,61 | 4,50 | 4.83 | 4,63 |
| **Hittan** | - | - | - | - | - | 3,62 | - | 4,11 | 5,00 | 4,43 | 3.83 | 3,61 | 3,92 | 4,07 | 3.83 | 3,68 |

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Osztály**  **Tantárgy** | **5.a** | | **5.b** | | **6.a** | | **6.b** | | **7.a** | | **7.b** | | **8.a** | | **8.b** | | **8.c** | |
| **2019.** | **2020.** | **2019.** | **2020.** | **2019.** | **2020.** | **2019.** | **2020.** | **2019.** | **2020.** | **2019.** | **2020.** | **2019.** | **2020.** | **2019.** | **2020.** | **2019.** | **2020.** |
| **Magyar** | 3,37 | 3,35 | 3,77 | 3,13 | 4,20 | 4,15 | 2,50 | 2,45 | 4,17 | 3,88 | 2,12 | 2,22 | 4,13 | 4,28 | 2,25 | 2,50 | 2,28 | 2,55 |
| **Történelem** | - | 3,35 | - | 3,08 | 4,15 | 4,10 | 2,72 | 2,64 | 4,11 | 3,83 | 2,24 | 2,27 | 4,00 | 4,23 | 2,13 | 2,33 | 2,42 | 2,83 |
| **Angol** | 3,37 | 3,09 | 3,55 | 2,56 | 3,90 | 3,45 | 2,88 | 2,38 | 4,06 | 3,55 | 2,29 | 2,44 | 3,69 | 4,14 | 2,25 | 2,55 | 2,33 | 2,88 |
| **Matematika** | 3,18 | 3,30 | 3,61 | 3,00 | 4,25 | 4,00 | 2,61 | 2,23 | 4,06 | 3,66 | 2,18 | 2,00 | 4,08 | 3,85 | 2,00 | 2,00 | 1,95 | 2,33 |
| **Informatika** | - | 3,26 | - | 3,34 | 4,40 | 4,25 | 2,89 | 2,50 | 4,44 | 4,05 | 2,24 | 2,33 | 4,30 | 4,38 | 2,50 | 2,11 | 2,76 | 2,72 |
| **Fizika** | - | - | - | - | - | - | - | - | - | 3,27 | - | 1,88 | 3,82 | 4,00 | 2,06 | 2,16 | 2,09 | 2,27 |
| **Kémia** | - | - | - | - | - | - | - | - | - | 3,72 | - | 1,88 | 3,86 | 4,33 | 1,93 | 2,33 | 2,14 | 2,38 |
| **Biológia** | - | - | - | - | - | - | - | - | - | 4,22 | - | 2,22 | 4,17 | 4,33 | 2,00 | 2,22 | 2,04 | 2,61 |
| **Földrajz** | - | - | - | - | - | - | - | - | - | 4,11 | - | 2,22 | 4,17 | 4,28 | 2,31 | 2,11 | 2,52 | 2,66 |
| **Ének** | 4,75 | 4,00 | 4,77 | 4,26 | 4,80 | 4,60 | 3,61 | 3,76 | 4,67 | 4,61 | 2,69 | 3,07 | 4,68 | 4,76 | 3,14 | 3,18 | 3,47 | 3,61 |
| **Rajz** | 4,43 | 3,26 | 4,55 | 3,39 | 4,20 | 4,00 | 2,89 | 3,38 | 4,50 | 4,22 | 2,92 | 2,50 | 4,36 | 4,42 | 2,42 | 2,75 | 3,21 | 3,05 |
| **Technika** | 4,68 | 4,00 | 4,66 | 3,91 | 4,95 | 4,90 | 4,39 | 3,52 | 4,94 | 4,77 | 2,92 | 3,42 | 5,00 | 0,00 | 3,64 | 2,50 | 4,10 | 3,50 |
| **Testnevelés** | 4,81 | 4,04 | 4,83 | 4,26 | 4,90 | 4,80 | 4,67 | 4,05 | 4,89 | 4,66 | 3,62 | 3,42 | 4,86 | 4,80 | 4,07 | 4,06 | 3,84 | 3,94 |
| **Hittan** | 4,00 | 3,09 | 4,61 | 2,81 | 4,65 | 4,45 | 3,72 | 2,90 | 4,66 | 4,61 | 3,00 | 3,07 | 4,92 | 4,38 | 3,00 | 2,72 | 2,58 | 2,83 |
| **Erkölcstan** | - | - | - | - | - | - | - | - | - | - | - | - | 5,00 | 5,00 | 3,00 | 2,60 | 2,42 | 2,50 |
| **Természetismeret (4. évfolyam Környezet)** | 3,31 | 3,04 | 4,11 | 3,21 | 4,25 | 4,05 | 2,72 | 2,36 | 4,22 | - | 2,06 | - | - | - | - | - | - | - |
| **Hon- és népismeret** | - | 3,74 | - | 3,78 | 4,65 | - | 4,24 | - | - | - | - | - | - | - | - | - | - | - |

## Lemorzsolódással veszélyeztetett tanulók – intézkedések

|  |  |  |  |
| --- | --- | --- | --- |
| Adatszolgáltatási időszak | Tanulók száma | Lemorzsolódással veszélyeztetett tanulók száma | Lemorzsolódással veszélyeztetett tanulók aránya |
| 2016/2017. II. félév | 204 | 86 | 42,16% |
| 2017/2018. I. félév | 192 | 89 | 46,35% |
| 2017/2018. II. félév | 192 | 94 | 48,96% |
| 2018/2019. I. félév | 177 | 80 | 45,20% |
| 2018/2019. II. félév | 177 | 70 | 39,55% |
| 2019/2020. I. félév | 182 | 69 | 37,91% |

* Felzárkóztató foglalkozások szervezése és kötelező látogatása,
* A tanulást segítő délutáni tanulószoba kötelező igénybevétele,
* Osztályfőnök – szaktanárok – szülő szorosabb együttműködése,
* Az iskolapszichológus igény szerinti közreműködése,
* Az iskolai szociális segítő igény szerinti közreműködése.

## Beiskolázási adatok

A 2020/2021. tanítási évre, a Debrecen-Nyíregyházi Egyházmegye, mint fenntartó a Szent János Katolikus Óvoda, Általános Iskola és AMI intézményre vonatkozóan, a beiratkozások alapján az alábbiak szerint határozta meg az indítható első osztályok számát:

|  |  |
| --- | --- |
| Osztály | Létszám |
| 1.a | 21 fő |

|  |  |
| --- | --- |
| Osztály | Létszám |
| 1.b | 21 fő |

|  |  |
| --- | --- |
| Osztály | Létszám |
| 1.c | 23 fő |

## Továbbtanulási mutatók

**Posztósné Farkas Anikó** fejlesztő pedagógus

A tanévet 15 BTM N-es tanulóval zártuk az Újtelepi Általános Iskola alsó tagozatában. Az év folyamán a szükséges kontroll vizsgálatokat elvégezte a Nevelési Tanácsadó. A BTM N-es tanulók száma egyre növekszik, egyre több tanulónak van szüksége fejlesztésre. A következő tanévtől is több tanulót kell küldenünk a Nevelési Tanácsadóhoz szakértői vizsgálatra. A fejlesztő foglalkozásokon kiscsoportban vagy egyénileg van lehetőség a képességek kibontakoztatására, alkalmazkodva az egyéni fejlesztési tervben leírtakhoz. A tervek elkészítése nagyon sok munkát jelent és rengeteg időbe telik, nem kis körültekintést igényel ennyi gyermek adatkezelése és adminisztrációja. Egyre több azoknak a tanulóinknak a száma, akik súlyosabb, összetettebb tanulási problémákkal küzdenek, így ők még több odafigyelést igényelnek. Ebben a tanévben azt is megtapasztalhattuk, hogy egyre több az olyan első osztályba felkerülő tanulónk, akik még nem rendelkeznek szakértői véleménnyel, de év közben derül ki, hogy tanulási veszélyeztetettek. A szakértői véleménnyel rendelkező tanulóinknak első vizsgálat után folyamatosan a törvényben előírtak szerint kell kontrollvizsgálaton megjelenniük. Ezek idejét rendszeresen figyelemmel követem, és kérem a soron következő diákjaink esedékes vizsgálatát, amelyek folyamatosan történnek a behívások sorrendjében. A szülők az elvégzett vizsgálatok után azonnal kézhez kapnak egy előzetes szakértői véleményt, amit az iskolában be kell mutatniuk, mivel később érkezik meg hozzánk a részletes szakértői vélemény. Elmondhatom, hogy a gyerekek szívesen járnak a foglalkozásokra. Szeretik a kiscsoportos vagy egyéni foglalkozásokat, felszabadultak, jókedvűek és a magatartásukkal sincs különösebben gond.

**Hegyiné Molnár Katalin alsós munkaközösség-vezető**

A második félév igen rövidre sikerült a hagyományos keretek között. Szűk másfél hónap után a pandémia miatt kénytelenek voltunk átállni a digitális oktatásra. A második félév munkaterve így időarányosan valósulhatott csak meg. Részt vettünk a Lázár Ervin program keretében színházlátogatáson, továbbá a bérletes színház is csak részben valósult meg, mert a május előadás elmaradt. A farsangi mulatságunkat sikerült megtartani és az egyházmegyei szavalóverseny elődöntője és kerületi döntője Rakamazon is megvalósult.

**Elődöntő eredménye**: 1-2 évfolyam: I. Papp Janka II. Sándor Vivien III. Szabó Enikő 3-4 évfolyam: I. Pető Martin II. Nagy Nikolett III. Darócz Ramóna

**Kerületi döntő eredménye**: I. Szabó Enikő 1. II. Papp Janka 2. a Különdíj: Sándor Vivien

A digitális oktatás nagy kihívás volt mindannyiunk számára. Részben azért, mert új feladattal találtuk magunkat szemben, aminek még nem volt gyakorlata, továbbá azért is, mert a pedagógusok digitális kompetenciája igen eltérő képet mutat. Előnyt élveztek azok a kollégák, akik koruknál fogva úgymond beleszülettek a digitális világba és napi szinten használják és alkalmazzák digitális világ nyújtotta lehetőségeket úgy a munkájukban, mint a hétköznapi életben. Hátránnyal indultak azok a pedagógusok, akik csak alapismeretekkel rendelkeztek és a napi gyakorlatban nem használják rendszeresen a digitális eszközöket. Továbbá az is befolyásoló tényező volt, hogy a tantermi keretek közötti oktatás, mennyire volt digitális eszközökkel ellátott, gondolok itt a digitális tábla alkalmazásának lehetőségeire.

Nagy előnyt jelentett iskolánk számár, hogy saját platform került kialakításra, amelynek köszönhetően könnyen és gyorsan tudtuk a feladatokat megosztani és a visszaérkező feladatok is könnyen kezelhetőek voltak. Köszönjük az iskolavezetésnek, hogy gyorsan megteremtette, kiépítette ezt a lehetőséget pedagógusaink és gyermekeink számára!

Szülői oldalról vizsgálva ezt a helyzetet elmondható, hogy óriási terhet raktunk a szülők vállára a digitális oktatás tekintetében. Különösen igaz ez az alsó tagozatos gyermekeket nevelő szülők estében. Azon belül is az első évfolyamosok helyzete volt a legkiszolgáltatottabb. Egyrészről alsó tagozatban nincs informatikaoktatás, gyermek szinte „analfabéta” ezen a téren, más részről az elsős gyermek írás és olvasás kompetenciája elég kezdetleges szinten van még ebben az időszakban. Tehát nagyon nagy szükség volt a szülői segítségre!

Tapasztalataink alapján elmondhatjuk, hogy a szülők többsége derekasan helyt állt ezen a téren. Megadta a maximális segítséget gyermekének, néha még többet is, mint amire szükség lett volna! Nem volt ez számukra könnyű feladat, mert saját gyermeket oktatni-nevelni talán a legnehezebb. Visszajelzéseik alapján, napi szinten kellett küzdeniük a gyermekeikkel abban a tekintetben, hogy az otthonlét nem szünetet jelen, hanem otthoni munkát, feladatot, melyet meg kell oldani úgy, ahogyan azt az iskolában is tették. Talán ez volt a legnagyobb nehézsége az otthonoktatásnak. Leültetni a gyermeket tanulni!

Digitális oktatás hátrányt jelentett azoknak a családok, akiknek az otthoni feltételek nem voltak adottak, hiányoztak az otthoni digitális eszközök, internet hozzáférés nem vagy csak korlátozottan volt elérhető, illetve a szülő digitális kompetenciája sem volt elég fejlett, ezért a segítségadás korlátokba ütközött. Erre a problémára áthidaló megoldást oly módon találtunk, hogy az iskola nyomtatott formában is biztosította a napi feladatokat ezeknek a gyerekeknek. Így az iskolába megkapták a feladatokat és azt kitöltve vissza is hozhatták. Sajnos ezzel a lehetőséggel sem élt mindenki! Ők azok a gyerekek, akik lemaradtak a tananyaggal. Ennek a következménye a következő tanévben lesz mérhető. A szülő felelősségét muszáj kiemelni ebben az esetben, gyermek az áldozata ennek a nemtörődöm hozzáállásnak, melynek következményei még beláthatatlanok.

Értékelési szempontokat vizsgálva a kollégák többsége a magatartás és szorgalom tekintetében vette figyelembe az aktivitást. A tantárgyak tekintetében a digitális időszakban kapott érdemjegyek sokszor nem a valós képet tükrözték az adott gyermek tudásáról. Így az év végi osztályzatok megállapításánál az iskolai időszakban szerzett jegyek nagyobb súllyal rendelkeztek és ez alapján alakultak az érdemjegyek. Szeptemberi visszamérések adnak majd tisztább képet a valós tudásról!

Digitális oktatásnak előnyei is voltak. Ilyen előny volt a szorosabb kapcsolat kialakulása a szülőkkel, kollégákkal, az egymásra utaltság szorosabbá teszi a kapcsolatokat. A szülő gyermeke képességeire ebben az időszakban nagyobb rálátással bírt és ezzel reálisabb elvárásokat támaszthat gyermekével szemben a jövőt illetően. Digitális kompetencia kétségtelen fejlődése érezhető volt minden oldalról, szülő, gyermek, pedagógus oldaláról egyaránt. Online zárt közösségi csoportok létrehozása lehetőséget adott a saját produktumok megosztására, amely szabadon felhasználható volt, ilyen módon is segítve a napi munkát és tanulhattunk egymástól, ötleteket meríthettünk egymásból. A pedagógus társadalom összefogása ezen a téren példaértékű és követendő.

Előnyként említhető még és a humánerőforrást érinti, hogy a nyelvvizsga hiánya miatt bennragadt okleveleket, most kézhez kaphatjuk. Így olyan kollégák is visszatérhetnek a szakmába, akiket eddig a törvény ebben megakadályozott. Talán a pedagógus hiányra ez gyógyírt jelenthet a mi iskolánkban is.

Nagy hátránya volt a személyes kontaktus hiánya. A személyes, fizikai kapcsolatok nélkülözhetetlenek az alsós gyermekek nevelése tekintetében. A gyermekeket a közösség is formálja, ebben az időszakban nélkülözniük kellet a kortársak jelenlétét, a közös játékét élményeit. Ezt meg is fogalmazták a szülőkön keresztül a gyerekek. „Csak azt sajnálom, hogy már nem járhatok többet ebbe az iskolába” mondta ezt egy negyedikes kisfiú, aki az Újtelepen tanul.

A jövő tekintetében jó lenne a szeptembert hagyományos keretek között elkezdeni, hogy az ismétlés időszakában legyen lehetőségünk a lemaradt tanulók felzárkóztatására. Így a következő évfolyam követelményeit könnyebben tudják elsajátítani ezek a tanulók is.

Humán munkaközösség

A humán munkaközösségben **13 pedagógus** dolgozik és **15 tantárgyat** illetve tevékenységet érint munkájuk. A beszámoló a mindennapos feladatokat és az azon túl végzett teendőket tartalmazza.

**Tapasztalatok a tantermen kívüli oktatásról**

A digitális munkarendre történő átállás **nagy megpróbáltatás tanárnak, gyereknek, szülőnek egyaránt.** Ezt mindenki elismeri, minden irányból hallottuk.

Örültünk a lehetőségnek, hogy nem került felfüggesztésre a tanév, de nagyon nehéz volt bírni a tanév végéig. A tanári kompetenciák igen gyakran górcső alá kerülnek mindenféle megközelítésből, de a gyerekek felkészültségét nem igen vette figyelembe ez a döntés sem. Erre az átállásra nem álltak, nem állnak készen. A mi gyerekeink biztosan nem. (Néhány kivételtől eltekintve.)

**Mindenkit felkészületlenül, váratlanul ért az átállás.**

Minden osztályban előfordult olyan tanuló**, akivel nem sikerült felvenni a kapcsolatot.** Ők papíralapon kapták (volna) meg a feladatot, de nagy részük arra sem vette a fáradságot, hogy elvigye, nem hogy megoldja és visszajuttassa.

A szülők és a tanulók **nagyon megijedtek** az új feladattól. Nehézséget jelentett, hogy biztonságosan kezeljék a blogot, bejelentkezzenek, illetve feltöltsék a leckét. A tavaszi szünet utánra ment mindenkinek, akivel sikerült felvenni a kapcsolatot. Gond volt az is, hogy **nincs mindenkinek laptopja vagy számítógépe, telefonon pedig nehézkes a munka.** Több családban 3 illetve több gyermek tanul, így nem férnek egyszerre a géphez/telefonhoz. A szülőket bántotta, hogy nem tudnak segíteni a feladatokban, nem jártasak eléggé az informatikai eszközök kezelésében, rengeteg idejük elment a tanulásra. A rendes gyerekek féltek, hogy tanulmányi eredményük leromlik.

Rám, **idősödő pedagógusra is óriási terhet rótt az átállás** az informatikai eszközök újfajta, eddig ismeretlen feladatainak használatával. Ha nem segítettek volna az informatikus gyerekeim, az első héten „megfulladtam” volna.

Először **sok házi feladatot** adtunk a diákoknak, de a visszajelzések után csökkentettünk a lecke mennyiségén, illetve típusán. Olyan feladatokat próbáltunk adni, amelyeket önállóan, a távoktatás adta lehetőségek keretein belül is eredményesen, sikerélménnyel tudnak megoldani.

**Mindent összevetve az időszak közepére jól belejöttünk a távoktatásba, és eredményes munkával zárhattuk a tanévet.**

**Köszönhető ez az iskolavezetés által nyújtott online alkalmazásnak, mely áttekinthető, bővíthető könnyen kezelhető!**

Véleményünk, hogy **ez az időszak szükséges rossz**, a túlélés, nem szabad túlgondolni a feladott házikat, ez arra jó, hogy a gyerekek ne essenek ki a tanulásból. A tanév végi eredmények megállapításánál általában főleg az addig megszerzett érdemjegyekre hagyatkoztunk, a távoktatás eredménye csak kiegészítő volt. **De születtek meglepetések** pozitív és negatív irányba is! Volt, aki tőle szokatlan módon folyamatosan nagyon szorgalmas, lelkiismeretes munkát végzett. És olyan is, aki szinte eltűnt az éterből. A tanulókkal való **júniusi személyes konzultáció és egyéni felzárkóztatás nem hozta meg a hozzá fűzött reményeket.** Ezek a problémás gyerekek sem otthon, sem az iskolában nem akarnak tanulni. Nem is tanultak. Egyáltalán nem éreztek felelősséget munkájuk iránt. Szüleik meg pláne! A legkisebb jelét sem mutatták annak, hogy gyermeküket próbálják rávenni a feladatok megoldására. Részükről a júniusi két hét a pedagógusok hibáztatásáról, a távoktatási rendszer kritizálásáról szólt. Egyesek személyes zaklatásnak vették a tanárok részérő javítási lehetőség felajánlását, a segítségnyújtást.

**Tevékenységeink, amelyeket március 13-ig megvalósítottunk**

**Munkaközösség**

* Önértékelés Tanfelügyelet (2fő)
* Portfólió minősülés Pedagógus II. (2fő)
* Mesterpedagógus portfólió védése (1fő)

A minősülések, látogatások sikeresen lezajlottak **februárban.**

**Az egyes tantárgyak helyzete**

**Magyar nyelv és irodalom**

A tantárgyat **szeretik a gyermekek**. Viszonylag könnyen tanulható. A **tantárgyi átlag a jó középmezőnyben** helyezkedik el. A siker elérésében nagy szerepe van a szorgalomnak. Csoportbontás, jelenleg a két ötödik osztályban valósul meg, aminek élvezzük áldásos hatását.A magas osztálylétszám és a tanulói összetétel, nagyon indokolja ezt.

A **digitális oktatásra általában szépen áttértek a diákok. Sok** **pozitív meglepetés született.** Volt olyan tanuló, aki itt tudott jobban kibontakozni, és példamutató szorgalommal dolgozta végig a távoktatást. Az online háttérrel nem rendelkező - általában trehány - diákok a papíralapú feladatokat sem oldották meg.

A kompetenciamérés eredményét javító célzattal **kompetenciafejlesztő foglalkozást** tartottunk március 13-ig heti rendszerességgel a gyengébb, „ B” osztályokban.

**Elmaradt** a munkatervben betervezett **versíró verseny és a költészet napi megemlékezés.** Utóbbit a házi feladatban próbáltuk korrigálni. Szavalni kellett otthon a szülőnek illetve hozzátartozónak, megtartva ezzel a költészet napját.

**Szaktanári beszámoló**

**a 2019/2020. tanévről, magyar nyelv és irodalom tantárgyból**

Jelen beszámoló talán annyira lesz rendhagyó, mint amennyire rendhagyóra sikerült ez a tanév. Kérem a kedves olvasót, ne nehezteljen emiatt!

Igaz, hogy csak a második félév munkájáról kellene szót ejtenem jelen dokumentumban, úgy gondolom azonban, hogy elengedhetetlen, hogy az első félévet ne érintsem.

**ÉN a magyartanár, és akik segítenek**

10 év középiskolai tanári munka után, a 2019/2020. tanév volt régi-új iskolámban az első teljes tanévem. Az előző tanévben eltelt kb. fél esztendő, a tanári munka mellett, a beilleszkedés időszaka is volt számomra. Nem volt nehéz dolgom, hiszen a régi, kedves kollégáim úgy fogadtak vissza, egy számomra rendkívül nehéz és bonyolult időszak kellős közepén, mintha csak egy hosszú ideig tartó szabadságról tértem volna vissza. Azt hiszem, ezért mindig hálával tartozom majd nekik.

Okozott azonban némi nehézséget, hogy visszatanuljak az általános iskolai korosztály életkori sajátosságaiba, a tantárgyi követelményekbe és azokba a módszertani megoldásokba, melyek célravezetőek lehetnek ennél a tanulóközösségnél. Néha kapkodtam a fejem, elbizonytalanodtam, nem értettem, mi keresnivalóm van, ebben a közösségben. A kollégák felém irányuló segítő szándéka, befogadása, támogatása, biztatása azonban megerősített abban a tudatban, hogy jó helyen vagyok. Igyekeztem hát a munkámat úgy végezni, hogy magam is hasznos tagja legyek a közösségnek.

Ha elbizonytalanodtam, munkaközösség-vezetőnk bármilyen helyzetben, készséggel igyekezett a segítségemre. Nyugodt szívvel kijelenthetem, hogy magyartanári munkánkat karöltve, megértésben, egymást kölcsönösen segítve végezzük.

Az intézmény vezetőinek és a fenntartónak hálás vagyok azért, hogy ebben a tanévben már saját tanteremben végezhettem a munkámat. Megkezdhettem a szaktanterem kialakítását, amiben a segítségemre voltak, és a szaktanári munkát a szükséges taneszközökkel, valamint oktatástechnikai eszközökkel is segítették.

**Feladatok**

A tanév feladatait a Munkatervnek megfelelően igyekeztünk megvalósítani.

Az iskolai szaktárgyi versenyeket megszerveztük, megrendeztük. Ezekre a versenyekre szép számmal jelentkeztek a gyerekek. Mindig arra törekedtünk, hogy valamilyen egészséges jutalommal kifejezzük köszönetünket, valamennyi jelentkező részére. Ebben a Talentum alapítvány támogatására számíthattunk a tanév során, melyet ezúton is tisztelettel megköszönök.

A levelező versenyek, a Tudásbajnokság kivételével, nem örvendtek nagy népszerűségnek magyarból, ebben a tanévben. Ennek az lehet az oka, hogy az előző tanévben, bár szép eredményeket értek el tanítványaink, több esetben érte őket csalódás, olykor igazságtalannak ítélték az eredményt. A levelező versenyek terén, komoly lelkesítő munkát kell végeznünk, hogy a gyerekek visszanyerjék a motivációt.

Az iskolai ünnepségeket, a hagyományokhoz hűen, az Irodalmi színpad műsoraival valósítottuk meg. Idén kissé nehéz volt ez a munka. Az előző tanévben többen elballagtak a színpados gyerekek közül, voltak, akik más iskolába iratkoztak, így a létszám jelentősen lecsökkent, az utánpótlás komoly feladatot jelentett. Rendhagyó megoldáshoz folyamodtunk, már nem csak a felső tagozatról toboroztunk. Lelkes kis csapatunk kiegészült, a 4.b osztály tanulóival, és elkezdtük a közös munkát.

A „nagyok” szívesen vezették be a „kicsiket” a színpad sajátos világába. Szívesen olvastak együtt meséket, énekeltek dalokat, mondtak egymásnak verseket. A szereposztásokat is önállóan oldották meg, ahogyan az a képeken is jól látszik. Barátságos, szeretetteljes közösséggé kovácsolódtak. Örömmel játszottak együtt.

Az októberi ünnepségek azonban a negyedikesek számára még korainak minősültek, így két megemlékezést a 7.a osztály közösségével kiegészülve valósítottunk meg a tanévben. Mind az október 6-ai, mind pedig az október 23-ai ünnepséget változatos módon, magas színvonalon valósították meg a gyerekek. Méltó megemlékezést tettek lehetővé tanáraik, diáktársaik és szüleik számára.

A március 15-ei ünnepségre már lelkesen készültünk, egy meglepetésekkel kiegészített műsorral, ami a korona vírus miatt kialakult helyzetben még várat magára. A nemzeti ünnep azonban nem múlt el megemlékezés nélkül, mert tantermi környezetben, a tanórák keretében, az osztályoknak megfelelően összeválogatott videókkal, versekkel, prózarészletekkel emlékeztünk az 1848-49-es forradalom és szabadságharc eseményeire, hőseire.

**Színház**

2020. január 31-én a Lázár Ervin Program keretében, kísérőként vehettem részt az 5. évfolyamos gyerekek számára szervezett színházlátogatáson, Debrecenben, a Csokonai Színházban, ahol a Pál utcai fiúk című musicalt tekinthettük meg.

**Minősítés**

2020. február 27-én Pedagógus II. fokozat elérést célzó minősítési eljáráson vettem részt. Az óralátogatások alkalmával szintén a 7.a osztály volt a segítségemre.

**Digisuli**

„Derült égből villámcsapás” 2020. március 16.

Azt hiszem, ez a nap is bekerül egyszer a történelemkönyvekbe. Ezen a napon elindult valami az egész országot érintően, ami nem volt korábban.

A tantermen kívüli digitális oktatás elindítása mindannyiunk számára váratlan volt. Azt hiszem, hogy nem állítok valótlant, ha azt mondom, hogy erre nem voltunk felkészülve. Sem mi tanárok, sem a szülők, sem a gyerekek. Elsőként, talán mindenkin eluralkodott a pánik, majd felülkerekedett a tenni akarás, végül megbirkóztunk a feladattal.

Úgy értékelem, hogy erőfeszítéseinkkel sikert arattunk, a gyerekek dolgoztak, ki így, ki úgy.

Voltak, akik eredményeikkel, hozzáállásukkal meglepetést okoztak, mert számukra kedvező volt ez a tanulási forma. Szívesen dolgoztak, minden feladatot elkészítettek.

Mások felett hosszú hetek teltek úgy el, hogy semmilyen segítség nem volt elegendő a haladáshoz.

Hogy mennyire volt hatékony ez a munka? Véleményem szerint csak később derül majd ki, amikor elő kell hívni azokat az ismereteket, amiket a digisuli idején tanultunk.

Egy dologban biztos vagyok; írjon rólunk bármit a sajtó, mondjanak bármit az emberek, büszkék lehetünk magunkra, mert ezt a nehézséget is leküzdöttük.

Életre szóló leckét tanultunk és valamennyien helytálltunk.

*Katona Zoltánné*

*magyartanár*

**Levelezős verseny**

A **Bendegúz Tudásbajnokság** által meghirdetett országos levelezős versenyen évek óta vesznek részt diákjaink növekvő létszámmal és egyre jobb eredménnyel. Ennek köszönhetően az eddigi ezüst minősítésünk most **arannyá** változott.

**Iskolánk Arany Minősítésű Tehetséggondozó Központ lett.** Az országos verseny nevezési díjait az **iskola finanszírozza**, biztosítva ezzel mindenki számára az esélyegyenlőséget. **Köszönet érte!**

**A távoktatás bevezetése után félbeszakadt a versenyzés**, mert nem tudott mindenki csatlakozni online módon a feladatok megoldásába. A versenyzők közül sok a hátrányos helyzetű tanuló.

**Félévkor szép eredmények születtek:**

**Bronz minősítés: 17 fő**

**Ezüst minősítés: 9 fő**

**Arany minősítés: 4 fő**

(iskolai szintű eredmény 1-8. évfolyam)

**Az irodalmi színpad munkájáról**

Az irodalmi színpad készült a március 15-i ünnepségre, de a vírushelyzet miatt az előadásra már nem került sor.

**Történelem**

**5-6-7-8. osztály**

A történelem tantárgy tanítása (évi 72 óra) heti 2 órában történik.

5.b, 6.a

Az osztályok számára **nem idegenek** azok a történelmi események, amiket feldolgozunk, hiszen alsó évfolyamon már sokról olvastak, hallottak (pl.: **irodalmi színpad** is sokszor betekintést ad egy- egy történelmi esemény megismerésére **megemlékezések** alkalmával illetve olvasás órán szövegértés olvasmányai). **A vázlatírás nehezen** megy, de ők is sokat fejlődtek az év elejéhez és az 5. osztályhoz képest. **Nagyon szép, rendezett füzeteket**, munkafüzeteket találhatunk az osztály néhány tanulójánál. Feladatok megoldásánál szeretik a közös megoldásokat, **igénylik a tanári irányítást.**

Egy-egy leckéhez tartozó **ismeretterjesztő videó** is sokban hozzásegítette a tanulókat az adott tanagyag elsajátításában **(MOZAWEB, MOZABOOK, Zanza tv).**

A házi feladatot néhány tanuló kivételével szinte minden tanuló elkészíti. Kedvelik az otthoni szorgalmi feladatokat, sok rajzot is készítenek a füzetbe, amellyel színesebbé, igényesebbé teszik a mindennapi munkájukat. **Szeretnek csoportban dolgozni, kedvelik a projekt munkákat. Magatartásuk nagyon jó, változó.**

**7.b, 8.c osztály**

**Nehezebben megy a történelem oktatása** ezekben az osztályokban, több tényező hiánya miatt. Sok esetben **nincs vagy otthon felejtik a felszerelésüket**. **Sok az iskolai hiányzás** is s ilyenkor szinte soha nem pótolják az iskolai leckéket. Házi feladatuk és felszerelésük hiányos. Feladatok megoldásánál szeretik a közös megoldásokat, igénylik a tanári irányítást.

Egy-egy leckéhez tartozó ismeretterjesztő videó is sokban hozzásegítette a tanulókat az adott tanagyag elsajátításában (**MOZAWEB, MOZABOOK, Zanza tv).** Kedvelik az otthoni szorgalmi feladatokat, sok rajzot is készítenek a füzetbe (a 8. osztályos tanulók is) amellyel színesebbé, igényesebbé teszik a mindennapi munkájukat. Ők is szeretnek csoportban dolgozni, kedvelik a projekt munkákat. Magatartásuk jó.

**A Mozaik Kiadótól 5-8. évfolyam munkafüzeteket vásárolhatunk**, melyek segítik a tananyag feldolgozását és a forráselemzések során kiemelik a lényeges ismeretanyagot, vázlatot adnak a leckékhez. Feladattípusai hatékony segítséget nyújtanak a dolgozatírásokra való készülés során.

Ebben a tanévben is megkaptuk a **digitális tankönyvek CLASSROOM** változatát, melyek színesítik az órák eszköztárát.

**Több diák nagyon ügyesen, szorgalmasan részt vesz a Bendegúz történelmi levelezős versenyen.**

**A helyi versenyeket is szeretik.**

**Online oktatás**

„Már az első napon a tanulók tudtak online dolgozni, minden fajta kommunikációs csatornánk izzott, s azóta is izzik. Nekünk pedagógusoknak, szülőknek és diákoknak is ezernyi kérdés kavargott s jelenleg is kavarog a fejében. Úgy gondolom közös erőfeszítésekkel talán ma már könnyebben boldogulunk ebben az „új rendszerben”. Vannak nehezítő tényezők - ami országos szinten is jelentkezett - nincs megfelelő minőségű és mennyiségű digitális eszköz a családoknál, de ezeket a nehezítő tényezőket is próbáljuk folyamatosan orvosolni. Kihívás ez nekünk pedagógusoknak, diákoknak és szülőknek is egyaránt. Vannak tanulók, akikre több energiát kell befektetni a megfelelő eredmény elérése érdekében, de ez a normál oktatásban is így van. Nehéz motiválni őket, de egy jó szó, egy virtuális ölelés, néhány perc kötetlen beszélgetés, egy-egy vicces dolog a „közös messenger” csoportunkban sokat jelent a „mi tanulóinknak” és természetesen nekünk is. Nagyon nehéz lehet a diákoknak a tanári magyarázatok nélkül. Egy olyan világban élünk, ahol a digitalizált élet nem áll messze tőlünk, de egy ilyen kemény helyzetben látszik, hogy vannak hiányosságaink. De mégis ezeket a hiányosságokat félre téve úgy gondolom, hogy jó úton járunk, s mindent megteszünk diákjaink érdekében. „

A 6.a osztályos tanulók többsége szinte 100 %-ot teljesített az online oktatás során. Szebbnél szebb feltöltéseket, feladatokat kaptam vissza. Az 5.b, 7.b és a 8.c osztályban is sok olyan tanuló volt aki lelkiismeretesen a tőle telhető legnagyobb tudással és odafigyeléssel oldotta meg a számukra kijelölt feladatokat. Köszönet a gyermekek szüleinek is, hiszen az ő háttérmunkájuk által ez nem valósulhatott volna meg.

*Lengyelné Ficzere Adrienn*

**Digitális oktatás**

Mindenkit (pedagógusok, szülők, gyerekek) váratlanul érintett a kormány által elrendelt digitális munkarend. Próbáltunk alkalmazkodni az új helyzethez. Meg tanultuk használni az új felületet. A gyerekeket irányítani kellett, hogy fel tudjanak jelentkezni és le tudják tölteni a tananyagokat. A tanulók jelentős része sikeresen vette az első akadályokat. A gyerekek jelentős része rendelkezett telefonnal, táblagéppel vagy számítógéppel. A HHH diákok egy részének nem tudták biztosítani ezeket a feltételeket, de ők fénymásolatokon juthattak hozzá a feladatokhoz. A pedagógusok részéről több időt kellett fordítani a felkészülésre, a digitális órák összeállítására, más módszereket kellett alkalmaznunk. Minden esetben próbáltam nem csak feladatokat feltölteni, hanem magyarázó videókat (videotanar, zanza.tv, Egy perc Magyarország stb.) is belinkelni a tanóra anyagához. A LearningApps oldalán is készítettem feladatokat, hogy gyakorolni tudjanak a tanulók. A Geomatech továbbképzésen szerzett ismeretket jól tudtam hasznosítani a digitális oktatásban. Visszajelzéseket a felületen található blogban tudtam adni a gyereknek illetve a szülőknek, melyre igényt tartottak. A diákok jelentős része feltöltötte a feladatokat. Az iskolában kevésbé motivált tanulók egy része szárnyalt a digitális oktatás keretein belül, de voltak olyan gyerekek is, akik nem töltöttek fel a rendszerbe. A blogban próbáltam ezeket a gyerekeket is megszólítani, hogy csatlakozzanak hozzánk. Köszönjük a kormánynak, hogy lehetővé tette a tanulóknak, hogy befejezhessék ezt a tanévet a digitális oktatás keretin belül. Szerintem ebben a kényszerhelyzet ez volt a legjobb megoldás.

*Novákné Töviskes Annamária*

**Hon-és népismeret**

**5. osztály**

**A hon – és népism**eret órán sokat olvasunk, írunk mellyel olvasási és írási készségünket fejlesztjük és **projekteket készítünk,** melyet minden gyermek kivétel nélkül szeret, valószínű ez a **csoportmunkának** nagyban köszönhető. Nagyon szeretnek beszélni/ mesélni, a saját történetüket elmondani az adott lecke témájához, sokszor kevés a 45 perces óra, annyi élmény jut eszükbe az adott leckével kapcsolatban a diákoknak. Lelkesek. **Nagy szükség van a tantárgyra,** hiszen itt tudjuk megismerni, ápolni, tovább vinni nemzetünk hagyományait rohanó világunkban.

**Angol nyelv**

Az idei tanévben **angol**ból tehetséggondozás és felzárkóztatás is folyt. A tehetséggondozáson a **középfokú nyelvvizsgára készültünk** egészen március 16-ig, mígnem egy fehérjével bevont RNS minden tervünket felülírt. **Így a nyelvvizsgázás épp abban az évben maradt el, amikor a legtöbb jó képességű tanuló tudta volna sikeresen venni az akadályokat.**

A március 16-ával kezdődő, **tantermen kívüli, digitális oktatás**ra való, egyik napról a másik napra történő átváltás felkészületlenül ért mindenkit: tanárt, tanulót és szülőt is egyaránt.

* Minket, tanárokat módszertanilag ért felkészületlenül ez a szokatlan helyzet. Azonban innovatív gondolkodásmódunknak köszönhetően pár nap alatt akklimatizálódtunk hozzá, hiszen már ennek előtte is próbálkoztunk a digitális lehetőségekben rejlő előnyök kiaknázásával, csak nem ennyire direkt módon. **Most teljesen új tanítási stratégiákat kell kialakítanunk**. Számomra ez az átállás, ez a módszertani megújulás nagy kihívást jelentett és jóleső izgalommal töltött el. **Nagyon sokat kellett tanulnom, s ez óriási energiát vett el tőlem. Ha napi 5-6 órára kellett készülnöm, akkor 8 óránál jóval többet ültem a gép előtt, mert kellett hozzá ennyi idő, hogy a tanulók számára legalkalmasabb módszert és online tartalmat megtaláljam.**

A helyes arányok megtalálása is problémát okozott számomra: vajon túl sok vagy túl kevés volt az a feladat, amivel elláttam tanulóimat. Nem terheltem le őket túlságosan? Ezt még tanulnom kell.

A helyes arányok megtalálása a munkaidőm és szabadidőm tekintetében is problémát okozott számomra. Én feszültséggel éltem meg azt, hogy **napi 24 órában kellett pedagógusnak lennem,** nem tudtam szünetet tartani. Úgy érzem, hogy a digitális munkarendben a munkaidőmnek nem volt kezdete és vége. Sokszor megtörtént, hogy este 9 vagy 10 órakor kellett válaszolnom egy szülői üzenetre. Tudom, hogy a folyamatos kapcsolattartás és a kommunikáció nagyon fontos, de szerintem a továbbiakban meg kell teremtenem a kapcsolattartás ésszerű kereteit. Nem kell bármikor válaszolnom az üzenetekre és több minőségi időt kell tölteni önmagamra és persze a családomra is.

Számomra a visszacsatolás is bonyolultabb és időigényesebb volt. A gyerekek kérték és igényelték ezt. Még ennek a részleteit is pontosítanom kell.

**Angol nyelvből az ismeretek átadásának nagyon fontos színtere lenne az élő online jelenlétet kívánó kapcsolattartás. Azonban ez nálunk nem járható út, hiszen a családok technikai hiányosságai, eszközellátottsága miatt nem minden tanuló tudná követni az órát.**

* Tanulóink, az alfa generáció tagjai számára a digitalizáció a hétköznapok része. A felső tagozatosok, különösen a 7. és 8. osztályosok segítség nélkül, egyedül is jól elboldogultak a digitális oktatásra való váltással. A tanulók többsége nagy lelkesedéssel vágott bele az új munkarendbe. A többségüknél folyamatos online jelenlét volt megfigyelhető, ami azért év végére kicsit alábbhagyott. Azonban a kisebbeknél a nem megfelelő informatikai kompetencia hiánya gondokat okozott: ők csak szülői segítséggel voltak képesek tanulni. Az a tapasztalatom, hogy azok a gyerekek, akik eddig is szorgalmasan tanultak, azok most is ezt tették.

Sok gyereknél lehet, hogy a motiváció megvolt, de a család hiányos eszközellátottsága sajnos határt szabott igyekezetüknek. Számukra az iskola papír alapon biztosította a tananyaghoz való hozzáférést.

**A gyerekeknek nagyon hiányzott a közösség, hiányoztak nekik az osztálytársaik, a barátaik. (Szeretném azt gondolni, hogy a tanáraik is. ☺)**

**A szülők többsége nagyon felelősségteljesen viselkedett**. Nagyon nagy feladat hárult most rájuk, minél kisebb a gyerek, annál nagyobb. Nagy tisztelet jár nekik, hogy ebben a sokszor egzisztenciálisan is bizonytalan helyzetben megpróbálták megteremteni gyermekeik számára a tanuláshoz szükséges hátteret.

**Nagyon jó, hogy iskolánk egységesen egy online platformot használt. Ez követhető volt, a tanulóknak és a szülőknek csak erre az egy felületre kellett be- és kijelentkezni. Különösen azokban a családokban volt praktikus ez, ahol több iskolás korú gyermek van.**

Számomra felvetődött egy nagyon fontos kérdés: mi a garancia arra, hogy a gyerekek megtanulták azt, amit én nagyon sok munkával, idő- és energiaráfordítással összeállítottam nekik, illetve hogy ez által képességeik fejlődtek? Semmi kézzelfogható. Csak a bizalom: bízok benne, hogy sok mindent meg is tanultak és képességeik fejlődtek. **Szerintem a digitális munkarend sikere a bizalomra épült: tanár, tanuló és szülő egymásba vetett bizalmára.**

*Balla Jánosné*

**Ének-zene**

Az idei tanévben is **fő feladat az éneklési kedv felkeltése, megtartása** volt. Ennek a megvalósításával nem vagyok elégedett. Egyre több a passzív tanuló, akiket nagyon nehéz motiválni, éneklésre hívni, éneklésre bírni. Az életkor növekedésével, mintha az éneklési kedv fordított arányosságot mutatna. Az idei tanévben kitűzött **célom, megkeresni azt a külső motivációs bázist, amellyel sikerül éneklésre hívni minél több tanulót az osztályból,** ha már magáért az éneklés öröméért nem sikerül.

Ének-zene tantárgyból a legtöbb tanuló igyekezett a feladatokat teljesíteni az **online térben** is. **Igyekeztem építeni az eddig megszerzett tudásra, és adaptálni a feladatokat, lehetőségekhez mérten, az újszerű technikai megoldásokhoz.**

**Rajz**

A rajz tantárgyat általában **szeretik a gyerekek.** **A tanulásban gyengébb képességű tanulók is sikerélményhez jutnak.** Azonban a tanórákon a gyerekek felszerelése gyakran hiányos, ami nem csak a családok anyagi helyzetével hozható összefüggésbe, sajnos… **Évről évre motiválatlanabbak** a gyerekek.

**Sajnos a helyi versenyt nem tudtuk megszervezni a vírus miatt.**

A gyerekek fele a tanórákon is csak testileg vesz részt (mert kötelező)

**A digitális oktatás** kapcsán ezek a gyerekek teljesen lemorzsolódtak. Nem vették komolyan az egészet. Egész nap láttam őket csavarogni, boltban, az utcákon. Több gyermeket is megszólítottam, hogy az aktív időszakban otthon kellene tanulni, de sajnos nem lett hozadéka.

A tanév végén utolsó utáni esélyeket biztosítottam a **pótlásra**, de sajnos a tapasztalat, hogy ehhez is a pedagógus ragaszkodott jobban, nem a tanuló.

A karantén előtt 2 héttel sikerült eljutnunk a **Tutanhamon kiállításra,** a művészetre érzékenyebb gyermekekkel és két kolléganőmmel. Nagy élmény volt!

**Erkölcstan**

Intézményünkben a nyolcadik évfolyamon összevont csoportban heti két órában van erkölcstan oktatása. **Az utolsó tanévben tanulhatnak erkölcstant a tanulók, következő évtől felmenő rendszerben kifut a tantárgy.** Az életkornak megfelelő résztémák és tevékenységek hátterében évről évre ugyanazok a nagy tematikai egységek térnek vissza – más-más konkrét előfordulási szinten, más-más hangsúlyokkal –, építve a korábbi tapasztalatokra, kiegészítve és szintetizálva őket. A tananyag tartalma inkább épül a hétköznapi életből merített és oda visszacsatolható tapasztalatokra és személyes élményekre, mint elméleti jellegű ismeretekre.

**A digitális oktatás kihívás mindenkinek**, mivel rendkívüli helyzet áll fenn, nem pedig a szokásos hétköznapokat éltük, éljük. Nagyon sok családban "csak" okostelefon áll rendelkezésre a gyerekeknek a tanuláshoz, **nincs laptop vagy számítógép**, tudjuk **sok gyermek hátrányos helyzetű** családban él, anyagi lehetőségeik korlátozottak. A kezdeti nehézségek után, úgy gondolom, hogy azok a diákok, (szülők), akik eddig is **kitettek magukért, szorgalmasan készítették a feladatokat**, próbáltak helytállni úgy, hogy mellette folyamatosan egy veszélyes vírusról szólnak a mindennapjaik.

**Osztályfőnöki munkával, közösségépítéssel kapcsolatos tevékenységek**

**Farsang**

Az idén is a 7.a és 7.b osztályok rendezték a farsangot 2020.02.20-án. A farsangot a fiúk nyitótánca kezdte, majd két osztály előadta, hogy milyen a vágyott, s milyen a valódi osztálykirándulás. A tombolán értékes nyereményeket sorsoltak ki. A műsor utáni fergeteges discoban nagyon jól érezték magukat a felső tagozatos tanulók.

**Újra a FeHoVá-n**

A **Szent János Katolikus Általános Iskola tanulói** 2019. február 13-án jutalomként ingyenes buszkiránduláson vehettek részt. Már második alkalommal látogattak el Budapestre, a FEHOVA – kiállításra. A **fegyver, horgászat, vadászat nemzetközi kiállítást** a HUNGEXPO Budapesti Vásárközpontban rendezték meg immár 27. alkalommal. Ez a bemutató a Kárpát-medence vadászainak, horgászainak és természetkedvelőinek nagyszabású találkozója. A mi iskolánk is nagy gondot **fordít tanulóink természettudományos ismereteinek bővítésére**, látókörének szélesítésére. A gyermekek nagy csodálkozással figyelték a horgászattal és vadászattal kapcsolatos látnivalókat. Sok érdekes dolgot maguk is kipróbálhattak. A **Peca-suli** szervezésében **interaktív feladatokat** kellett megoldaniuk, melynek eredményeképpen minden tanuló Spicc horgászbotot, sapkát és tollat **kapott** **ajándékba.** Itt bizonyították tanulóink tájékozottságukat a halfajok ismeretéről, folyók, tavak, élőhelyek felfedezéséről. Kreatív tehetségüket rajz és kézműves foglalkozáson mutatták meg. Munkájukat a segítők elhelyezték a rendezvény kiállítófalán is. Megtekintve a trófeakiállítást, kutyakiállítást, erdészeti gépeket, bámulatos terepjárókat ajándékokkal megrakodva, élményekkel telve indultak haza **saját természeti környezetükbe, hogy itt hasznosíthassák a látottakat, hallottakat, és a jó idő beálltával minél hamarabb kipróbálhassák a kapott horgászbotjukat.**

**Hatodik évfolyamosok a Fővárosi Nagycirkuszban**

A cirkusz a varázslat birodalma. Olyan lehetetlennek tűnő és az emberi teljesítőképesség határait feszegető műsorszámok színhelye, amely nagy hatást vált ki a nézőkből. Egyszerre meghökkent, ámulatba ejt és elvarázsol. A cirkusz elsődlegesen szórakoztat. Ugyanakkor a látottak beszélgetésre és gondolkodásra is ösztönöznek. Az eddig megszerzett iskolai tudást és ismeretet segít összegezni, rendszerezni és elmélyíteni. Minderre kiváló lehetőséget biztosított a **Fővárosi Nagycirkusz** legújabb műsora, a **Hófödte álom**, melyet a **Szent János Katolikus Általános Iskola** hatodik évfolyamos diákjai teljesen ingyenesen tekinthettek meg februárban Budapesten a **Lázár Ervin Programnak** köszönhetően. A műsor többet jelentett, mint szórakozást. A cirkusz közösséget épített és formált. Különleges eszköztára alkalmassá tette a tanításra és a nevelésre. Mert a cirkusz a szeretetről, az egymásra figyelésről és a pontosságról szól. És mert mindez művészet, a bizalom művészete. **Köszönjük, hogy mindennek részesei lehettünk a Lázár Ervin Program jóvoltából!**

**Iskolagomba program**

**A Bio Fungi Kft.** 4 zsák csiperkegombát ajándékozott a 6.b osztálynak **Prokisch Sándor** tanár úr vezetésével. **A feladatunk a gondozása, a gombatermesztésre vonatkozó ismeretek elsajátítása, és a gombafogyasztás népszerűsítése** volt. A feladatot teljesítettük. Alsós osztályban ismertetőt tartottunk a gombáról, gombatermesztésről, fogyaszthatóságáról. Öntöztük és szedtük a gombát.

**Magántanulók**

A 2019/2020-as tanév II. félévében a magántanulók **száma 8 fő.**

Diákjaink kettő csoportban heti 10 órában, 2-2 alkalommal teljesítették magántanulói kötelezettségüket, a digitális munkarend bevezetése előtt. Örömmel jelenthetem, hogy a **kettő fő nyolcadik osztályos tanuló, sikeres felvételt nyert középiskolába**, így tanulmányait folytathatja.

Az év végi osztályozó vizsgát 4 fő sikeresen zárta, 2fő bukott, 2 fő nem jelent meg.

**A** **Humán munkaközösség az említett hátráltató tényezők ellenére eredményesen dolgozott a 2019-2020-as tanév II. félévében is.** A munkatervünkben március 13-ig vállalt feladatokat maradéktalanul teljesítettük, majd nagy erőfeszítések árán, de **sikeresen áttértünk az online oktatásra.**

**Megnyugtató, hogy a vészhelyzet ellenére méltóképpen tudtuk lezárni a tanévet!**

### Reál munkaközösség

**Természetismeret, biológia**

A természetismeret oktatása 5. osztályban két évfolyamon zajlik, az 5.a osztályban heti két órám van, az 5.b. osztályban szintén heti két órában tanítom a természetismeretet. A biológia oktatása 7.a és 7.b évfolyamon heti két órában, a 8.a, 8.b és a 8.c évfolyamon szintén heti két órában történik. Csoportbontás egyik évfolyamon sincs.

2020. január 31-én Debrecenbe utaztunk az 5.a és az 5.b osztályos tanulókkal, ahol a Csokonai Nemzeti Színházban megnéztük a Pál utcai fiúk darabot.

2020. március 16-tól áttértünk a digitális munkarendre. Az elején nem volt könnyű a digitális oktatásra való áttérés, viszont hamar „zökkenőmentesen” vettük az akadályokat. Az órák előkészítése sokkal több időt igényelt ebben a formában a pedagógusoknak. A diákokon kívül, megnőtt a szülők feladata és terhelésük is. Átéreztem a kialakult helyzetben a szülő és a pedagógus helyzetét is, éppen ezért 2020.03.24- én a Facebook zárt csoportunkban, a szülőket osztályfőnöki dicséretben részesítettem példamutató viselkedésük alapján illetve rugalmas és kitartó segítségük miatt, melyet munkahely mellett is elvégeznek. 2020. 04. 22- én rendkívüli módon került sor a Föld napja megünneplésére, ugyanis a Facebook zárt csoportunkban küldtem hasznos, játékos feladatokat a gyerekeknek, illetve a Föld dalát is itt tudtuk meghallgatni. Példaértékűnek találom, mind a diákok- tanárok- szülők hozzáállását, együttműködési hajlandóságukat. A diákok számára a legnagyobb kihívás a digitális oktatásban az digitális eszközök hiánya, hiszen a legtöbb családban sok a gyermek és nehéz a feladatok megoldása, még akkor is, ha esetleg van egy darab digitális eszköz. Összességében elmondhatom, hogy nagyon aktívan részt vettek a digitális oktatásban a diákok, sőt nagyon sok gyermeknél, pozitív visszajelzés érkezett erről a munkaformáról. Tudom, sokan elfáradtak a tanév végére, hiszen mindennap meg kellett küzdeniük az általunk küldött feladatokkal, javításokkal, visszaküldésekkel. A következő probléma a megfelelő napirend kialakítása, a tanárok számára pedig a diákok munkájának ellenőrzése, értékelése illetve a diákok motivációjának fenntartása. Nem volt egyszerű barátok nélkül otthon lenni,de nagy ajándék volt, hogy egészségesen a családjával lehetett mindenki. Kellő hittel, új magasságokat értünk el. Igyekeztünk a távoktatásban is erőnkön felül teljesíteni, feldobni a diákok hétköznapjait, apró kedvességekkel, szavakkal, online programokkal, online játékos feladatokkal, pl: LearningApps, tankocka. A 8.a osztályból két tanulóval folytattuk a Néri Szent Fülöp Katolikus Általános Iskola által meghirdetett biológia versenyt, ahol az első két fordulón sikeresen továbbjutottunk. A harmadik fordulót digitális formában teljesítették a versenyzők, de a megváltozott helyzet miatt a konferencián későbbi időpontban fogunk részt venni. A távoktatásban is nagyon fontos feladata, „jelenléte” volt a pedagógusnak szinte minden diák életében, szükség volt a biztatásra, a pozitív hozzáállásra és a szerető, kedves szavakra. Mindenki komoly, csodálatos munkát végzett! Ebben a nehéz, kritikus helyzetben, fenntartónk, vezetőségünk és iskolánk minden dolgozója egy emberként segítette egymást, ami jó és nyugtató érzéssel hatott ránk.

A természetismeret tantárgy tanítása heti 2 órában (72óra / év) történik a 6. osztályban. A „b” osztályban nehezebben megy a tanulás, nagyon sok tanulónak hiányos vagy egyáltalán nincs felszerelése. Néhány tanuló órán sem mindig figyel, nehezen érti meg az anyagot. A tanulók többsége igényli az adott tananyag hangos olvasását az osztály előtt. Házi feladataik hiányosak. Az „a” osztály tanulói próbálnak minden órára felkészülni, házi feladataikat elkészíteni. Néha itt is előfordul, hogy hiányos a házi feladat s nincs felszerelés, de ez lényegesen kevesebbszer fordul elő, mint a „b” osztályban. Kedvelik az IKT eszközök által használatos szemléltető eszközöket pl.: PPT, fotók, internet, kereső programok, bemutató filmek amik az adott tananyaghoz kapcsolódnak. Szeretnek rajzokat, plakátokat készíteni, színezni. Magatartásuk nagyon változó. Az energiatakarékossági teszteket szépen megoldották, a víz világnapja alkalmából meghirdetett vetélkedőre a járvány miatt nem került sor.

Online oktatás

Mindkét osztályban voltak kiemelkedő munkát végző tanulók. Ez kellemes érzéssel tölt el, hiszen az eddigi követelményeimet a másfél év közös munkája után megértették s úgy adták nekem vissza mintha „normál oktatásban” tanulnánk. Igényes, szép rendezett vázlatfüzeteket, munkafüzeteket és projektmunkákat küldtek vissza számomra. Nagy dicséret a tanulóknak és a háttérben tevékenykedő szülőknek is.

Fenntartónknak, vezetőségünknek és minden pedagógus társamnak kellemes feltöltődést, tartalmas pihenést kívánok a nyári szünidőre.

**Földrajz**

Mindenkit (pedagógusok, szülők, gyerekek) váratlanul érintett a kormány által elrendelt digitális munkarend. Próbáltunk alkalmazkodni az új helyzethez. Meg tanultuk használni az új felületet. A gyerekeket irányítani kellett, hogy fel tudjanak jelentkezni és le tudják tölteni a tananyagokat. A tanulók jelentős része sikeresen vette az első akadályokat. A gyerekek jelentős része rendelkezett telefonnal, táblagéppel vagy számítógéppel. A HHH diákok egy részének nem tudták biztosítani ezeket a feltételeket, de ők fénymásolatokon juthattak hozzá a feladatokhoz. A pedagógusok részéről több időt kellett fordítani a felkészülésre, a digitális órák összeállítására, más módszereket kellett alkalmaznunk. Minden esetben próbáltam nem csak feladatokat feltölteni, hanem magyarázó videókat (videotanar, zanza.tv, Egy perc Magyarország stb.) is belinkelni a tanóra anyagához. A LearningApps oldalán is készítettem feladatokat, hogy gyakorolni tudjanak a tanulók. A Geomatech továbbképzésen szerzett ismeretket jól tudtam hasznosítani a digitális oktatásban. Visszajelzéseket a felületen található blogban tudtam adni a gyereknek illetve a szülőknek, melyre igényt tartottak. A diákok jelentős része feltöltötte a feladatokat. Az iskolában kevésbé motivált tanulók egy része szárnyalt a digitális oktatás keretein belül, de voltak olyan gyerekek is, akik nem töltöttek fel a rendszerbe. A blogban próbáltam ezeket a gyerekeket is megszólítani, hogy csatlakozzanak hozzánk. Köszönjük a kormánynak, hogy lehetővé tette a tanulóknak, hogy befejezhessék ezt a tanévet a digitális oktatás keretin belül. Szerintem ebben a kényszerhelyzet ez volt a legjobb megoldás.

**Fizika**

A tantárgy tanítása során a cél, a fizika és ezzel együtt a természettudományos tantárgyak megszerettetése, a fizikai törvényszerűségek felismerése és alkalmazása a gyakorlatban, heti 2-2 órában. Mivel a tanórákon a bemutató eszközök mellett, egyre több interaktív digitális tananyag került alkalmazásra a tananyag megértése érdekében, zökkenőmentes volt az átállás a 2020.03.16-ától bevezetésre került tantermen kívüli digitális oktatásra. A tananyag és a hozzá kapcsolódó instrukció, az intézmény által külön erre a célra kifejlesztett felületre került feltöltésre. A diákok a saját osztályuk órarendje alapján tájékozódhattak, a tantárgy elsajátítandó tananyagairól. A tanulók értékelése a feltöltött óravázlatok, elkészített munkafüzetek és az online digitális feladatlapok eredményei alapján történtek a tanév végéig. A járványhelyzetre való tekintettel, a Mozaik Országos Tanulmányi Versenyt az ötödik fordulóig elért eredmények alapján zárták le.

A Mozaik Országos Tanulmányi Versenyen részt vevő tanulók elért eredményei:

* Deli Tünde 8.a 10. helyezés
* Fekete Sándor 8.a 10. helyezés
* Kecskés Lilian 8.a 10. helyezés
* Kecskés Enikő 8.a 10. helyezés
* Novák Anna 8.a 10. helyezés
* Kecskés Gábor 8.a 26. helyezés

Köszönet az intézménynek a versenyzők nevezési díjának támogatásáért!

A tantermen kívüli digitális oktatás keretében 2020.05.18-án került meghirdetésre a Helyi fizika verseny 7-8. évfolyamon, amelyre összesen 6 tanuló küldte el a megoldott feladatait.

A Helyi fizika versenyen részt vevő tanulók elért eredményei:

7. évfolyam:

* Szekér Ivett 7.a 1. helyezés
* Vincze Jázmin 7.a 2. helyezés
* Pruck Ábel 7.a 3. helyezés
* Papp Sára 7.a 4. helyezés
* Seres Róbert 7.a 5. helyezés

8. évfolyam:

* Fekete Sándor 8.a 1. helyezés

A Digitális környezet a köznevelésben EFOP-3.2.3-17 pályázatnak köszönhetően, az idei tanévben a tanulók ismét részt vehettek természettudományos programban:

* 2019.09.17.: „Digitális Pedagógiai Szemlélet a Természettudományos Tanórákon” című szakmai nap,
* a 2020.03.18. tervezett „DIGItális Öveges József Emléknap” és a 2020.06.08. tervezett „Digitális Pedagógiai Szemlélet a Természettudományos Tanórákon” című szakmai nap a járványhelyzetre való tekintettel elhalasztásra kerültek.

A szeptemberben megvalósult szakmai napon bemutatott érdekes kísérletek a tanulók körében hozzájárultak a természettudományos tantárgyak megkedveléséhez, az elhalasztásra került szakmai napokat pedig reméljük, hogy a jövő tanévben meg tudjuk valósítani.

Köszönet a fenntartónak a pályázatban való részvételi lehetőségért!

**Informatika**

A digitális oktatás kihívás volt mindenkinek. Pedagógusoknak, gyerekeknek, szülőknek egyaránt, mivel rendkívüli helyzet állt/áll fenn, nem pedig a szokásos hétköznapokat éljük. Nagyon sok családban "csak" okostelefon áll rendelkezésre a gyerekeknek a tanuláshoz, nincs laptop vagy számítógép, tudjuk sok gyermek hátrányos helyzetű családban él, anyagi lehetőségeik korlátozottak. A kezdeti nehézségek után, úgy gondolom, hogy azok a diákok, (szülők), akik eddig is kitettek magukért, szorgalmasan készítik a feladatokat, próbálnak helytállni úgy, hogy mellette folyamatosan egy veszélyes vírusról szólnak a mindennapjaik akarva akaratlanul. Kerékpározni tanulni kerékpár nélkül kihívást jelent. Informatikát tanítani számítógép nélkül kihívást jelent. Sok minden megoldható, de bizonyos anyagrészeket gyakorlati feladatok megoldása nélkül, számítógép nélkül nem lehet elsajátítani. Azokat a tananyagokat, ahol gyakorlati feladatot kellene megoldani, minden esetben videós bejátszásokkal egészítettem ki a diákok részére feltöltött órákat, így azok a tanulók, ahol nem rendelkeznek megfelelő informatikai háttérrel, legalább a feladatok megoldásának folyamatait megtekinthették. Azok a tanulók, akiknek volt eddig informatika órája és rendelkeznek a megfelelő eszközökkel, elég könnyedén vették a digitális felületek használatát. Az iskolánkban használt felület mind a tanuló, mind a pedagógusok részére egyszerű, jól felépített elérhetőséget jelent, aki tanulni akart, az most is megtehette, akik meg nem, azok korábban sem álltak megfelelően a tanulmányaikhoz. Azt gondolom, hogy türelemmel, empátiával és a ”kevesebb néha több” elvével próbáltuk ezeket a vészterhes időket mindannyian átvészelni.

**Matematika**

A 2019/2020-as tanévben az 5. évfolyamon kezdtem el matematika órákat tanítani, mellette alsó tagozaton folytattam nevelői munkámat.

Osztályok jellemzése:

Az 5.a osztályban 23 tanuló van, melyből 9 lány és 14 fiú. Az osztály év végi átlaga matematikából 3,3. A tanórákon a tanulókat két csoportra szoktam bontani, mivel eltérő képességűek. A haladó csoport külön gyakorló tankönyvből dolgozhat, míg a gyengébb csoport velem együtt dolgozik a tanórán.

5.b osztály 23 tanulóból áll, melyből 11 lány és 12 fiú. A nemek szerinti megoszlásnak az aránya kiegyensúlyozott. Az osztály év végi átlaga matematika tantárgyból 3,0. A tanórák során itt is két csoportban dolgoznak a tanulók. A csoportokkal könnyen megy a munka, mivel alsós tanéveikben is tanítottam már őket. A tanórán használt tankönyv mellett különböző feladatlapokon szoktunk dolgozni.

Digitális oktatás:

A digitális oktatás során az iskolánk platformjára kellett feltölteni pdf formátumban a tananyagokat. Mivel matematikát tanítok ezek mellé magyarazázó, segítő videókat is készítettem, melyek az osztályok saját csoportjaiban voltak elérhetőek.

Az oktatás során igyekeztem a különböző kompetenciák és tantárgyi kapcsolatok felhasználásra, hogy sokkal élvezetesebbek legyenek a digitális tanórák. Próbáltam, olyan tantárgyakat is bevonni, mint például informatika, környezet, testnevelés és néha az angolt is.

A tanórák során szerettem volna, ha tanulók jobban megismerkednek az internet adta lehetőséggel, mint például az egész számok témakörnél, készítsenek heti időjárásjelző naptárat, melynek alapul használhatják az interneten lévő előrejelzéseket.

Föld napja alkalmából társasjáték során különböző matematikai feladatokat oldhattak meg illetve olyan feladatokat választottam melyek a környezettudatosságra való nevelést is fejleszti.

Azok a gyerekek, akik a tanórán is lelkiismeretesen figyeltek, dolgoztak, ők ugyanilyen hozzáállással végzik el otthon is a kiadott tananyagokat. Természetesen ebben nagy segítség számomra a szülők hozzáállása is. Voltak, olyan tanulók, akik semmit sem töltöttek fel az oktatás során, nekik az utolsó két hétben volt lehetőségük a pótlásra. A digitális oktatás során sajnos azt tapasztaltam, hogy vannak tanulók, akiket egyáltalán nem érdekelt a feltöltés, a tananyagok megtanulása, milyen érdemjegyet kapnak, amilyen inaktívak voltak a feltöltéseknél, annál aktívabbak lettek a közösségi oldalakon, gondolva azt, hogy mi ezt úgysem látjuk. Azoknál a tanulók, akik nem rendelkeztek megfelelő eszközökkel, ők papíralapon kapták meg a napi feladatokat, de nagyon kevesen vitték haza és oldották meg.

Mégis nem hiába mondják, hogy „minden rosszban van valami jó”, ebben a helyzetben is tapasztaltam, olyan gyerekek szorgalmát, akiket a tanórák során nehezen lehetett motiválni, házi feladat írására késztetni. Ezeknek a tanulóknak a folyamatos munkássága, kellemes meglepetés volt számomra.

Kapcsolat a szülőkkel, felmerülő problémák:

Meglátásom szerint a szülőkkel jó a kapcsolatom, ha nehézséget okozott a feladatok megoldása, akkor írásban vagy telefonon jeleztek és igyekeztem megoldani a problémát. A digitális oktatás során a szülőkkel való kapcsolattartás ideje kitolódott, hiszen a nap „huszonnégy” órájában elérhetőek voltunk, bármikor hívhattak minket, ezt meg is tették.

Úgy gondolom, hogy ez az időszak nem volt könnyű sem a gyerekek, szülők és a pedagógusok számára sem. Nagyon sok időt igényelt a feladatlapok összeállítása máskor, amit szóban elmagyarázunk, azt most mind átkellett gondolni, hogy írásban miként a legmegfelelőbb közölni, hogy a tanulók minél könnyebben megértsék.

Van egy dolog, amit biztos, hogy tanulhattunk mi is ebben a krízishelyzetben, hogy milyen fontos a kollégákkal való összefogás, egymás segítése, hiszen enélkül sokkal nehezebben ment volna az oktatás.

Második félévben is elkezdtük a 7. osztályos tanulókkal a felvételi előkészítőt, de a digitális oktatásra való átállással, ez leállt. A következő tanévben próbáljuk behozni a lemaradást ezen a téren. Nagyon nehéz a gyerekek számára a matematika tantárgy, és ezt most az új oktatási forma még nehezebbé tette. Videókkal, magyarázatokkal próbáltam könnyíteni a gyerekek munkáját. Voltak, akik könnyen vették az új akadályt, és voltak, akik még jobban le lettek maradva a szorgalom hiánya miatt. Új tapasztalatokkal gazdagodtunk, és lesznek olyan eszközök és módszerek, amelyeket szeptembertől is alkalmazni fogok a hatékony tanulás érdekében.

**Kémia**

A félévet a szokásos módon kezdtem el. A tananyaggal a tanmenet szerint haladtam. Miután áttértünk a tanulókkal tantermen kívüli digitális oktatásra továbbra is a tanmenet szerint folyt a munka. 7. évfolyamon nehezebb volt, mivel olyan tananyagok következtek, amelyek több tanári magyarázatot igényeltek. Ehhez különböző internetes anyagokat ajánlottam a gyerekeknek. A visszajelzések alapján sikerült a tananyag elsajátítása. 8. évfolyamon könnyebb volt, mert két olyan témakör volt hátra, ami a gyerekek érdeklődési köréhez közelebb állt.

A tanulók nem mindegyike vett részt a digitális oktatásban, annak ellenére, hogy a feltételek adottak lettek volna. A végén ugyan valami kis feladatot megcsináltak, de a tananyag nagy részét biztos, hogy nem sajátították el.

**Technika**

Technika – online oktatás

Nem egyszerű feladat volt a távoktatás formában a technika tanítása. Először nekem is meg kellett tanulni a felület használatát, utasításokat hogyan értik meg.

Nemcsak az elméleti tananyagot, kérdésekre válaszokat vártam, hanem bíztattam a házi munka végzésére is a tanulókat. Választhattak, elméleti kérdésekre válaszolnak vagy leírják, miben segítenek a szüleiknek, húsvéti készülődésben segíthettek, kerti munkát végeztek, modelleztek Minden tanulónak, aki küldött feladatot feljegyeztem a válaszát, fényképeket letöltöttem. Az ötödikesek dolgoztak a legbecsületesebben, volt, aki mind a két feladatot megoldotta. Találkoztam trükközőkkel, meg is írtam az osztálynak, szülői másolást nem kérek. Minden héten ellenőriztem a papíralapú feladatok megoldását, sajnos nem voltak aktívak a gyerekek ebben a formában.

A kerékpáros ügyességi verseny elmaradt.

**Testnevelés**

A második félév a szokott módon indult, azonban március 16.-tól egy vírus miatt tantermen kívüli tanítás keretein belül próbáltuk diákjainknak átadni a tananyagot. A Bozsik tornák, a helyi versenyek, DÖK nap, kirándulások, iskolai ünnepségek, táborok elmaradtak.

Az online tanításnak nagy hátránya volt, hogy ami a pedagógusnak 45 perc, az a diáknak kb. kétszer annyi időbe telt. Lehetett kevesebb, ha volt szülő vagy nagyobb testvér, aki tudott segíteni, de lehetett még több is magyarázat hiányában. Sajnos tudjuk, hogy néhány tanuló csak azt jegyezte meg korábban is, ami az iskolában „ráragadt”, táskát, felszerelést, leckét nem vitt haza. Az ilyen gyermekek most teljesen magukra maradtak. Az osztályomból is volt 4 tanuló, akiknek a képességei és az online tanulás lehetőségei is nagyon korlátozottak voltak, szinte a nullával egyenlő. A korlátozások enyhítése után nekik is lehetőségük volt az iskolában segítséggel pótolni lemaradásukat. (Volt, aki nem élt a lehetőséggel!)

Korábban lépésről-lépésre elmondtam, leírtam és lefotóztam a bejelentkezés menetét, 2 és 6 gyerek között váltakozott naponta, akik nem jelentkeztek fel az online felületre. (elutaztak, elfelejtették, nem volt megfelelő eszköz stb.) Bár az ilyen tanulók nyomtatva megkapták a feladatokat (volt, akinek a helyébe vittük, mert nem ment érte) nehezen boldogultak (sehogy!). Főleg a matematika és angol tantárgyak jelentettek gondot, annak ellenére, hogy a kolléganők lelkiismeretesen, magyarázattal segítették a tananyag megértését, elsajátítását. Többször tettek ki csoportba videofelvételt a könnyebb megértést illetően. Az első napok, vagy hét után egészen jól beállt a rend a tananyag mennyisége megfelelő, teljesíthető volt.

**Fejlesztőpedagógiai ellátásban részesülők száma**. 69 fő (BTM) 17fő (SNI) összesen 86 fő tanuló.

* Erre fordított órák száma**:** 23 óra/hét BTM

**Javaslatok** **a gyermekek helyzetének javítása érdekében:** A szabadidős tevékenység programunk szerves része. Célja a szabadidő hasznos eltöltése, az egyéni képességfejlesztés és a tehetséges gyermekek fejlesztése. Az osztályfőnökök közösségépítés céljából osztályszinten vettek részt például kirándulásokon.

Településünkön a gyermekvédelmi feladatot ellátók együttműködését továbbra is jónak tartom. A szükséges segítséget megadjuk, ill. megkapjuk egymástól. A Gyermekjóléti Szolgálat dolgozóival és a védőnőkkel rendszeresen, s folyamatosan tartjuk a kapcsolatot az észlelt problémák, hiányosságok és hiányzások, a fejtetvesség, az esetleges szülői elhanyagolás (magatartás, ápolatlanság) eseteinek kapcsán.

Szükség esetén segítjük a rendőrség, a háziorvosok, a szakszolgálatok, a jogi intézmények és más szakemberek munkáját, ugyanakkor mi is számíthatunk a viszont közreműködésükre.

**2020. 03. 16-tól** a digitális tanrend bevezetése vegyes érzelmekkel indult*.* Az eltelt idő alatt sok nehézséggel kellett megküzdenünk. A szülők és a gyerekek is nehezen alkalmazkodtak az új helyzethez. Sajnos kisebb-nagyobb problémák akadnak menet közben, de azt hiszem, ezen nem lehet csodálkozni. Szerencsére minden problémára van megoldás, nagyon aktív és segítőkész a rendszer minden szereplője. Ez az oktatási forma **másfajta felkészülést, ismeretátadást és még konkrétabb, egyénre szabott ellenőrzést, kapcsolattartást követel.** A nehézségek ellenére megállapítható, hogy a gyerekek és a szülők döntő többsége együttműködő, mindannyian keressük a jobbítási lehetőségeket.

|  |  |
| --- | --- |
| **GYERMEKCSOPORTOK SZÁMA**  **CSOPORT LÉTSZÁM**  **ROMA SZÁRMAZÁSÚ GYERMEK** | 9  20 -24 FŐ  9 – 15 |
| **ÓVODAPEDAGÓGUSOK SZÁMA** | **16** |
| **DAJKA** | **9** |
| **PEDAGÓGIAI ASSZISZTENS** | **4** |
| **ÓVODATITKÁR** | **1** |
| **KONYHAI KISEGÍTŐ** | **2** |

**GYERMEKKÖZÖSSÉG JELLEMZŐI**

|  |  |
| --- | --- |
| **GYERMEKEK SZÁMA** | **206** |
| **ROMA SZÁRMAZÁSÚ** | **110** |
| **ISKOLÁT KEZD** | **65** |
| **GYERMEKPSZICHOLÓGUS ÁLTAL FEJLESZTETT GYERMEK** | **9** |
| **GYÓGYPEDAGÓGUS ÁLTAL FEJLESZTETT GYERMEK** | **2** |
| **SZOMATOPEDAGÓGUS FEJLESZTI** | **1** |
| **LOGOPÉDUS FEJLESZT** | **12** |
| **BELSŐ FEJLESZTŐ PEDAGÓGUS ÁLTAL FEJLESZTETT** | **23** |
| **VESZÉLYEZTETETT, ILL. VÉDELEMBE VETT GYERMEK** | **5** |
| **SNI** | **3** |

|  |  |
| --- | --- |
| **NEVELÉSBE VETT GYERMEK (NEVELŐSZÜLŐK NEVELIK)** | **1** |
| **BTMN GYERMEK** | **5** |
| ***ÉTKEZTETÉS TERÉN***  **TÉRÍTÉSMENTESEN ÉTKEZIK**  **ÉTKEZÉSI TÉRÍTÉSI DÍJAT FIZET** | **202**    **4** |
| **RENDSZERES GYERMEKVÉDELMI KEDVEZMÉNYBEN RÉSZESÜL** | **117** |
| **HÁTRÁNYOS HELYZETŰ GYERMEK** | **49** |
| **HALMOZOTTAN HÁTRÁNYOS GYERMEK** | **62** |
|  |  |
| **PANDÉMIÁS IDŐSZAK** | |
| ***GYERMEKFELÜGYELET***  2020. MÁRCIUS 16 – MÁJUS 22 | **10** fő – 2 csoport  **20** fő – 4 csoport (május 11-22) |
| ***ÉTKEZÉS igényelt***  2020. MÁRCIUS 19 – 22 | **155** fő |
| 2020. MÁJUS 25 – | **110** fő |

A 2019-2020 nevelési év, s annak második féléve – bár ugyanúgy indult, mint az eddigiek-, mégis rendhagyó módon ért véget. A koronavírus-járvány miatt kialakult vészhelyzet felülírta az év elején gondosan elkészített munkatervet, a csoportok tervezett életét.

**FARSANGI TÉMAHÉT**

**2020. február 17 - 21. között** sikeresen megrendeztük**,** melynek keretében:

* A hét elején **csoportdekorációk készítésével, díszítéssel** hangolódtunk rá a jeles ünnepre.
* **Február 18-án** hagyományainkhoz híven **játékos sportvetélkedő**re vártuk vissza az első osztályosokat (volt óvodásainkat), akik nagy örömmel fogadták a meghívást és lelkesen mérettették meg magukat nagycsoportosainkkal.
* **Fánkot sütöttek több csoportban**, mely igazán ízletesre, s kapósra sikeredett.
* Február 19-én játékos **farsangi versengés** helyszíne volt a tornaterem: nagycsoportosaink mérhették össze ügyességüket, rátermettségüket, az 1. osztályosokkal.
* **Február 20-án „A tücsök és az egérke lakodalma”** című mesejátékkal kedveskedtünk mi, óvónénik óvodásainknak. A mese, mely egy lánykérés vidám történéseit eleveníti meg, jól illeszkedett a farsangi hangulathoz.
* A farsangi időszakot **2020. február 21-én** maskarás **farsangi összejövetel**lel zártuk: Reggel a gyerekek nagy izgalommal, s fergeteges jókedvvel (köztük a felnőttek közül is többen) jelmezbe öltözve érkeztek meg az oviba.
* Tízórai után épületenként összegyűltünk, s közös énekléssel, jelmezes felvonulással, egyenkénti bemutatkozással ünnepeltünk.

Ezután a csoportszobákba visszavonulva egyéni versengésekkel, tánccal és evés-ivással folytatódott a télkergetés.

**HOME OFFICE**

2020. március 16-tól - a koronavírus járvány miatt - ügyeleti rendszerben működtünk. A **rendkívüli helyzetre** tekintettel **jött a Home office, a távnevelés!**

Az új helyzethez alkalmazkodva az első feladatunk az volt, hogy az intézmény pedagógusaival közösen meghatároztuk azokat az irányvonalakat, amely szerint meg tudjuk szervezni az online nevelést. Közös gondolkodás, gyors helyzetfelismerése, s szakmai konzultációk után bevezetésre került egy rendkívüli munkarend, s valamennyiünk egyetértése mellett kidolgozásra, ill. bevezetésre került egy HOME – otthoni munkavégzési stratégia is. Minden óvodai csoport zárt facebook csoportot hozott létre, kezdett el folyamatosan működtetni, annak érdekében, hogy a szülőkkel, s rajtuk keresztül a gyermekekkel a rendszeres, hasznos, tartalmas, napi kapcsolattartást fenn tudjuk tartani. Számukra az aktuális hétre betervezett óvodai tartalmakat, tevékenységeket közvetíteni tudjuk, ötletekkel, hasznos tanácsokkal tudjuk őket ellátni ebben a számukra is nehéz időszakban.

Mint vezető, maximálisan igyekeztem minden segítséget megadni a kollégáknak. A kiküldött módszertani ajánlásokat, a pontos utasításokat: ***Pandémiás******tervben*** - mely a kialakult járványos időszak feladatainak tervezésére, felkészülésére, az intézményt látogató gyerekek, és felnőttek egészségvédelmének megőrzése érdekében készült – rögzítettük. Az ***Óvodán kívüli Óvodai nevelés megszervezése*** tájékoztató füzetben azokat a legfontosabb tudnivalókat gyűjtöttük össze, amelyeket az otthoni munkavégzés bevezetése előtt az óvodapedagógusoknak szervezeti, csoport és az egyének szintjén feltétlenül végig kellett gondolnia, és amelyekről a munkavégzés során a pedagógusoknak és a szülőknek „egy nyelven kellett, hogy beszéljenek.”

Módosításra került ***Pedagógiai Programunk,*** továbbá minden ***intézményi szabályzónk*** a törvényi előírásoknak megfelelően aktualizálva lett. Valamennyi ***törvényi változásról*** a dolgozókat tájékoztattam, a ***népegészségügyi szervezet által kiadott tájékoztatókat*** minden estben továbbítottam és betartásáról intézkedtem.

A koronavírus járványra tekintettel és az ahhoz kapcsolódóan elrendelt intézkedésekre támaszkodva a **2020/2021. nevelési évre történő óvodai beiratkozás** zökkenőmentesen valósult meg.

A járványügyi helyzetben az óvodapedagógusok is a folyamatos megújulásra törekedtek és az aktuális világhelyzethez igazodva tervezték tevékenységeiket.

Első Zöld jeles napunk a Víz világnapja volt. Szülők és gyerekek is nagy lelkesedéssel jeleztek vissza az elvégzett kísérletekről, a feladatok teljesítéséről.

Több nagy ünnepünkről kellett a hagyományostól eltérő módon megemlékezni. Egyik volt az Anyák napja, - mely a legfájóbb pont volt az édesanyáknak,- mivel elmaradt az óvodai köszöntés. Hagyományos Anyák napi ünnepségünket jelen helyzet miatt nem tudtuk megtartani, de a zárt csoportban a méltó megemlékezés megtörtént

Katolikus ünnepeink közül a Virágvasárnap és a Húsvét történetét elevenítettük meg bibliai tartalmú mesékkel, videókkal.

A Föld napjáról való megemlékezés szintén ilyen formában valósult meg. Igyekeztünk olyan feladatokat, kézműves dolgokat ajánlani, mely a földünk megóvását eredményezi. (szelektív hulladékgyűjtés, hulladékhasznosítás, stb.)

A szülők kezdetben nagyon lelkesek voltak. Gyakran jeleztek vissza, töltöttek fel képeket, osztottak meg meséket, tartalmakat, ám egy idő után figyelmük lankadt, egyre érdektelenebbé váltak, elfáradtak.

Nehézséget okozott a feladatok teljesítésében, hogy a családok nagy része, nem rendelkezik otthoni számítógéppel, laptoppal, nyomtatóval,- így az okos telefon volt az az eszköz, mellyel az online felületeket tudták kezelni.

Mi óvodapedagógusok napi szinten böngésztünk az interneten, a legmegfelelőbb tartalmakat keresve. Megismerkedtünk több online feladatkészítő szoftverrel, (Pl: Wordwall, Learning Apps Org., Jigsaw Planet.com. ) Ezeken az oldalakon regisztrálva saját kezűleg is készítettünk feladatokat a gyerekek számára. Használtuk a videó megosztó csatornát, a Youtube-t és a Pinterest-et.

Több óvodai neveléssel kapcsolatos Facebook csoporthoz is csatlakoztunk, (Ovi-sok sok-sok óvoda, Ovis karantanya, Óvónők klubja, Óvónők, stb) - ahol a szakmában dolgozók, és a szülők is oszthattak meg játékokat, feladatokat, ötleteket, aktuális híreket, aggodalmakat.

A társadalmunk egyébként is hozzá van szokva a felgyorsult élethez, az óvodában pedig nincs két egyforma napunk, a változatosság az, ami a mi életünket körbeszövi a gyermekekkel.

Élvezik, hogy az óvodában minden napunk különbözik egymástól, és mi is szeretjük az új kihívásokat, hiszen pontosan tudtuk, hogy erre vállalkozunk, mikor a gyerekek mellett döntöttünk. A szülők is megfigyelhetik most, hogy minden fejlesztő ötletre másképp reagál gyermekük, és ez nem csak attól függ, hogy milyen lábbal kelt a gyermek, hanem attól is, hogy mihez van éppen kedve, és mivel motiválható feladatkészsége. Sajnos, a készségfejlesztési területekre bontott ötleteken kívül nem sok lehetőségünk van itthonról fejleszteni, nevelni a gyermekeket. Minden héten küldünk a szülőknek egy-két témahéttől független elvégezhető fejlesztő feladatot, mások mesét olvastak a gyermekeknek, vagy dalt énekeltek fel videóra, és azt töltötték fel a csoportokba.

A kollégákkal hetente többször internetes értekezletet tartottunk az anyaggyűjtés és az intézményi feladatok megvalósítása érdekében. Telefonon volt, hogy naponta többször is beszéltünk.

Az elmúlt időszak történéseit nem csak a Facebook csoportba töltöttük fel, hanem az intézmény által létrehozott digitális platformra is, illetve Word dokumentumban az óvodavezetőnek is eljuttattuk.

Az AMI tanárai rendszeresen küldték a feladatokat a kis növendékeiknek. A Nevelési Tanácsadó logopédusa telefonon felvette a kapcsolatot fejlesztésre szorult gyermekek szüleivel.

Mindezek mellett az elméleti feladatokon túl, a gyakorlati tevékenység sem szorult háttérbe, az óvónők, gondozók saját otthonukban javították az óvodai textíliákat, játékokat; ballagó tarisznyát, babzsákokat varrtak, sőt maszkokat is készítettek.

A vészhelyzet kihirdetését követő tíz hét bennünket, óvodapedagógusokat is váratlan helyzet, új kihívás elé állított. Azzal, hogy az óvoda „bezárt”, itthon, s itthonról kell dolgoznunk, nekünk is megváltoztak a körülményeink. Az addig megszokott komfortzónánkból, napi ritmusunkból ki kellett lépnünk, hisz nemcsak bennünket, egész családunkat (párunkat, gyermekeinket, szüleinket) is érintette a változás, s a kialakult veszélyhelyzet.

Rendkívüli időket éltünk. Olyat, amiben sem országos, sem helyi, sem egyéni szinten nincs tapasztalatunk. Intézményvezetőként is teljesen új feladatok hárultak ránk a koronavírus-járvány idején. Egyrészről védeni az óvodánkban járó gyermekeink, valamint dolgozóink egészségét, életét, másrészről valamilyen szinten irányítani, koordinálni a kialakult helyzetet.

Szakmai dokumentálásunk érdekében kialakított új oktatási platformmal is megismerkedtünk, melyben a kezdeti nehézségek után megfelelő rutint szereztünk a napi szintű feltöltéshez. A platformon kialakított alapértelmezett beállítás fölülírta az általunk előzetesen megszerkesztett forma beállításokat, azonban ehhez igazodva túllendültünk a kezdeti nehézségeken. Megtanultuk „home office” fogalmát, azonban a közvetlen gyermek-pedagógus kapcsolat, és a közösségi élet hiányzott számunkra. A Pedagógiai Program módosításában a csoport pedagógusai közvetlenül részt vettek, mely tartalmában bővült a „Bozsik intézményi Ovi Foci programmal”, illetve az „Informatikai nevelés az óvodában” című résszel. A program tartalmi és formai ellenőrzésében is részt vettek segítő kolleganőim, ezzel is segítve az intézményegység vezető szakmai munkáját, kapcsolattartásunk mindvégig aktív volt. Sajnos még május elején sem körvonalazódott, hogy hogyan tudunk Ballagást szervezni a nagycsoportosainknak. Ez ügyben folyamatos kommunikációt tartottunk nem csak a vezetővel, hanem a más csoportban dolgozó pedagógusokkal is. A bizonytalanság után tartottuk meg rendhagyó módon a csoportokban a Ballagási ünnepélyünket, kizárólag a ballagók és szüleik részvételével. Két csoportban szülői vélemények alapján augusztusban kerti partin búcsúznak el a szeptemberben iskolát kezdők.

Ennek az időszaknak nem csak negatív, de pozitív hatása is volt, hiszen az óvodapedagógusok digitális kompetenciája erősödött, azonban látjuk, hogy az óvodai nevelésben ez hosszú távon nem működhetne hatékonyan.

Azoknak a gyermekeknek kiscsoportos ügyeletet biztosítottunk, akiknek szülei nem tudták megoldani az otthoni munkát. Ezen gyermekek száma napról - napra, hétről - hétre emelkedett.

A többi gyermek számára az önkormányzat napi meleg étkezést biztosított.

Az óvoda újra nyitásakor 107 fő igényelte az egész napos óvodai ellátást.

**E rendkívüli NAPOKBAN MINDENNÉL FONTOSABB volt, HOGY ÖSSZEFOGJUNK!**

Mindannyian megfeszítetten dolgoztunk azon, hogy tovább neveljük gyermekeinket. Tudnunk kellett, hogy sokunknak veszélybe kerülhet az egészsége.

Bár a visszajelzésekből folyamatosan láttuk, hogy nem minden szülő tudott a megváltozott helyzettel azonosulni, s nem is mindenkinek voltak adottak a szükséges feltételek a hatékony együttműködéshez, a szülők javarésze örömmel fogadta a lehetőséget, s élt is vele. Számos fotót, videót is kaptunk visszajelzésként otthon elkészült munkákról, tanult versekről dalokról… S ennek felettébb örültünk is