**Dr. Miluczky Attila részére**

**polgármester**

**Egyek Nagyközség Önkormányzata**

**Egyek**

Fő út 3.

4069

**Tisztelt Polgármester Úr!**

A Baptista Tevékeny Szeretet Misszió (4028 Debrecen, Simonyi út 14.) képviseletében az alábbi

**nyilatkozatot**

teszem:

Szervezetünk fenntartásában működő **Szenvedélybetegek Balmazújvárosi Nappali Intézménye** (4060 Balmazújváros, Nádudvari u. 52.) Egyeken az Önkormányzattal 2011 decemberében kötött ellátási szerződés alapján nyújt házi segítségnyújtás alapszolgáltatást.

Nagy örömünkre szolgált, és eddigi munkánk elismerésének tekintjük, hogy ezen együttműködés bővítésének szándékaként 2020 szeptemberében szenvedélybetegek, pszichiátriai betegek és fogyatékkal élők ellátására vonatkozó szerződések aláírására is sor került. A szolgáltatások nyújtását a rendelkezésünkre álló ingatlan átalakítását és felújítását követően 2021. évben minden bizonnyal elkezdhetjük.

Bízunk benne, hogy az újabb, a szociális étkeztetésre vonatkozó ellátási szerződés az Önök és a szervezetünk számára is a szociálisan rászoruló személyek segítése terén kifejtett eddigi eredményeink további javítását szolgálja.

Elnökségünk tudomással bír arról, hogy Egyek nagyközség lakosai számára az Önkormányzat részvételével működő Balmazújvárosi Kistérség Többcélú Társulása által fenntartott **Balmazújvárosi Kistérség Humán Szolgáltató Központ** (továbbiakban: Központ) többek között szociális étkeztetés alapszolgáltatást is nyújt.

Erre tekintettel kijelentjük, hogy az Önkormányzattal a szociális étkeztetésre kötött ellátási szerződésben vállalt kötelezettségeink teljesítése során a legmesszebbmenőkig tiszteletben tarjuk a Központ működési érdekeit, így tevékenységünk nem irányul és nem eredményezi a településen az említett szolgáltatás terén már meglévő kapacitás csökkenését. A szolgáltatásunk bevezetése során tevékenységünket kizárólag olyan ellátotti körben népszerűsítjük, amelyhez tartozó személyek jelenleg nem részesülnek a Központ szolgáltatásában.

Kapacitásbővítő tevékenységünk bevezetése Egyeken kizárólag Önökkel történő egyeztetést követően, az Önök kérésének megfelelően és módon történhet.

Köszönjük, hogy támogatásukkal segítik céljaink megvalósítását.

**Debrecen, 2020. október 28.**

**Tisztelettel:**

**Faragó Tiborné**

ügyvezető