

T**ájékoztató az egyeki kardiológiai szakrendelés 2019.-évi tevékenységéről**

A kardiológiáról általában

A kardiológia a szív és a keringési rendszerek betegségeinek vizsgálatával és kezelésével foglalkozó tudomány.

Mikor forduljon kardiológushoz?  
  
- mellkasi  eredetű panaszok (főleg melyek terheléskor lépnek  fel: lépcsőzés, szex, stb.),  
- magas, alacsony vagy ingadozó vérnyomás,  
- fáradtság érzés, gyengeség,  
- fulladás, nehéz légzés,  
- lábdagadás,  
- ájulás, szédülés,  
- szívdobogásérzés, szívzörej,  
- stresszes életmód,  
- bal karba és nyakba kisugárzó fájdalom,  
- túlsúly, dohányzás, cukorbetegség, magas koleszterinszint esetén,  
- merevedési (potencia) zavarok esetén, Viagra tipusú gyógyszeres kezelés elkezdése előtt,  
- korábban már diagnosztizált szívbetegség esetén (ritmus zavarok, magas vérnyomás, szívelégtelenség, érelmeszesedés, mélyvénás trombózis, infarktus, stb.).

A kardiológia szakrendelésen az alábbi tevékenységeket végezzük:

* Fizikális vizsgálat,
* EKG
* Echocardiographia
* Szükség esetén 24 órás EKG Holter monitorozás
* További klinikai vizsgálatok( Szívizom SPECT, Szívkatéterezés) megszervezése.

A Kardiológia szakrendelés feladata:

* Acut betegek ellátása
* Előjegyzett betegek kivizsgálása
* Gondozásba vett betegek ellenőrzése
* Alvadásgátló kezelés optimalizálása /műbillentyűs betegeknél létkérdés/
* Egyéb szakrendelések kérésére konzíliumok adása
* EKG felvételek véleményezése
* Adott esetben műtéti alkalmasság elbírálása
* Határterületi esetek differenciál diagnózisa

Az elmúlt évben ismét teljesítettük azt, amiért a szakrendelés beindult a településen. A beteglétszám, a magánbetegeket is figyelembe véve 1000 fő körüli. Ez egyszerre jó, és rossz hír is egyben. Igyekszünk a lehető legrövidebb várakozási listával dolgozni, sajnos a finanszírozás miatt ez nem minden esetben sikerül. A szív és érrendszeri megbetegedések vezető helyen állnak a magyarországi megbetegedési statisztikákban. Célkitűzéseink között szerepel a kockázati tényezők felmérése, megbetegedések megelőzése, kezelése és a lakosság életminőségének  javítása, karöltve a település családorvosaival.

Szeretnénk megköszönni az önkormányzatnak a támogató hozzáállását a szakrendelés működtetéséhez, nagy segítséget jelentett, hogy partner volt a szakrendelő klimatizálásában, emberi körülményeket teremtve, mind a betegek, mind az ellátók tekintetében a nyári hónapok idején.

A végére egy kérést szeretnénk az önkormányzat felé. Szeretnénk a rendelési időt bővíteni, nagyobb óraszámban dolgozni, hogy a betegeknek minél kevesebb időt keljen várni a vizsgálat elvégzéséhez. Továbbra is havi 4 órával szeretnénk megnövelni a keretünket, ehhez kérnénk az önkormányzat támogatását, segítő hozzáállását.

Kérem a tájékoztatóm megvitatását, és elfogadását.

Dr Kenéz Gáspár

Kardiológus szakorvos.